Ram - kapija Balkana koja krije neobične priče o toku vekova pored Dunava (video) - 26.12.2021, Sputnik Srbija\nRam - kapija Balkana koja krije neobične priče o toku vekova pored Dunava (video)\nTvrđava Ram smeštena je na obali Dunava, u istoimenom selu u opštini Veliko Gradište i predstavlja jedno od najstarijih utvrđenja na ovim prostorima. Bogatu... 26.12.2021, Sputnik Srbija\nŠiroj javnosti Milenković je poznat kao stručnjak za Japan, dugogodišnji dopisnik Tanjuga iz te zemlje, osnivač Srpsko-japanskog društva i prevodilac japanske književnosti. Inspiraciju da svoja istraživanja i saznanja o Ramu i tvrđavi pretoči u knjigu pronašao je, kaže, u osećanju obaveze i želje da piše o svom kraju, budući da je odrastao u Velikom Gradištu.„Često su me pitali kako sam odlučio da odem u Japan, a ja sam u šali govorio da sam se spustio niz Dunav, otišao do Azije i potom otišao u Japan. Nisam bio ni svestan da govorim istinu jer od Rama do Konstantinopolja, današnjeg Istanbula, vodi staza kojom su ljudi odvajkada išli peške, konjima ili kolima i nikada nisu nailazili na prepreke. Takvih staza na zemljinoj kugli ima nekoliko, poput onih u Severnoj i Južnoj Americi, a jedna čak ide preko Afrike, prelazi u Indiju i dolazi, kažu, do Rusije. Ovu stazu koja ide do Rama nekada su koristili Rimljani“, objašnjava Milenković.Ram - kapija BalkanaRam, kako navodi, deluje nestvarno, kao da je spušten sa neba.„On je na tako neobičnom mestu da je čak atmosferski povezan sa Sredozemljem jer oko Rama duvaju vetrovi onda kada su oluje na Sredozemnom moru. Pored Rama plovio je Aleksandar Makedonski, a ovo mesto su u prošlosti mnogi odabirali za prelazak preko Dunava. Prvi među njima bio je car Trajan koji je sagradio most da bi ratovao sa varvarima. Sa zidina tvrđave Ram vidi se Viminacijum, a neverovatno je da je čak dvadeset rimskih careva prošlo kroz ovo mesto ili pored njega”, navodi gost „Sputnjik intervjua“.Prema njegovim rečima, Ram je mesto brojnih značajnih događaja, uključujući i to da čuveni vojskovođa Dioklecijan ne bi postao rimski car da nije došao blizu Rama gde su ga vojnici proglasili za cara nakon što je ubijen njegov protivnik Numerijan.„Zbog svog strateškog položaja Ram je uvek bio značajniji nego što dimenzije tvrđave pokazuju. Preko Dunava se odvijala vrlo živa trgovina, pa je Ram bio i značajan komunikacioni i ekonomski centar. U vreme pod Turcima u Ramu je bilo sedište oblasnog suda, a njegovi stanovnici bili su oslobođeni velikog dela poreza zbog uloge koju su imali u osmatranju Dunava, poslova koje su obavljali u vezi sa vojnim akcijama, kao i sa transportom robe. Jedan od najznačajnijih vojskovođa Prvog srpskog ustanka Milenko Stojković imao je titulu vojvoda od Rama i bio je jedini Srbin koji je imao harem“, ukazuje Milenković.Sveti Sava, Karađorđe, Vuk Karadžić...Kod Rama je, dodaje naš sagovornik, Dunav prešao i prvi srpski arhiepiskop Sava, da spase Srbiju od napada Mađara.„Kod Rama se iz Rusije vratio Karađorđe, a u Ramu je izvesno vreme radio i Vuk Stefanović Karadžić koji je tokom Prvog srpskog ustanka tu postavljen za carinika. Kada učimo o Vuku Karadžiću nalazimo ga u bečkim bibliotekama kako tuguje, siromašan i bolestan, dok je u knjizi „Ram- kapija Balkana“ opisan srećan, 23-godišnji Vuk Karadžić. Postoji zapis o njemu koji govori da je tada, kao mladić, bio imućan, imao sluge, svoje činovnike, a čak je iznajmio i dve devojke iz okoline da čiste i brinu o kući i kojima je toliko bio oduševljen da je čak i noću držao otvorene oči, da mu slučajno ne pobegnu“, kaže Milenković koji u knjizi predstavlja na desetine znamenitih ličnosti - vladara, vojskovođa i hrabrih boraca od doba Starog Rima do 20. veka.Posebna poglavlja posvećena su sinu Branislava Nušića, Strahinji Banu Nušiću koji je poginuo prilikom odbrane ovog dela Srbije, kao i jednom od najboljih srpskih novinara svih vremena Predragu Milojeviću, rođenom u Ramu.Čudesne sudbine, uzbudljivi doživljaji, egzotični prikazi, fascinantni ukusi i mirisi pojavljuju se na 320 strana ove knjige, sa blizu 400 ilustracija i mnoštvom istorijskih dokumenata, a tekst na srpskom prate rezimei svakog poglavlja na engleskom jeziku.Nedavno rekonstruisana tvrđava Ram, kod koje su Dunav nekada prelazile lepotice iz harema, diplomate, špijuni, opasni janjičari i odlučni ustanici, danas je ne samo dragulj turističke ponude Srbije, već i nova kulturna pozornica koja je već ugostila brojne umetnike.\nnacionalna istorija, društvo, kultura\nTvrđava Ram smeštena je na obali Dunava, u istoimenom selu u opštini Veliko Gradište i predstavlja jedno od najstarijih utvrđenja na ovim prostorima. Bogatu istoriju ove tvrđave i neobičnu priču o toku vekova pored Dunava u knjizi „Ram – kapija Balkana“ ispričao je novinar Dragan Milenković.\nŠiroj javnosti Milenković je poznat kao stručnjak za Japan, dugogodišnji dopisnik Tanjuga iz te zemlje, osnivač Srpsko-japanskog društva i prevodilac japanske književnosti. Inspiraciju da svoja istraživanja i saznanja o Ramu i tvrđavi pretoči u knjigu pronašao je, kaže, u osećanju obaveze i želje da piše o svom kraju, budući da je odrastao u Velikom Gradištu.\n„Često su me pitali kako sam odlučio da odem u Japan, a ja sam u šali govorio da sam se spustio niz Dunav, otišao do Azije i potom otišao u Japan. Nisam bio ni svestan da govorim istinu jer od Rama do Konstantinopolja, današnjeg Istanbula, vodi staza kojom su ljudi odvajkada išli peške, konjima ili kolima i nikada nisu nailazili na prepreke. Takvih staza na zemljinoj kugli ima nekoliko, poput onih u Severnoj i Južnoj Americi, a jedna čak ide preko Afrike, prelazi u Indiju i dolazi, kažu, do Rusije. Ovu stazu koja ide do Rama nekada su koristili Rimljani“, objašnjava Milenković.\nRam - kapija Balkana\nRam, kako navodi, deluje nestvarno, kao da je spušten sa neba.\n„On je na tako neobičnom mestu da je čak atmosferski povezan sa Sredozemljem jer oko Rama duvaju vetrovi onda kada su oluje na Sredozemnom moru. Pored Rama plovio je Aleksandar Makedonski, a ovo mesto su u prošlosti mnogi odabirali za prelazak preko Dunava. Prvi među njima bio je car Trajan koji je sagradio most da bi ratovao sa varvarima. Sa zidina tvrđave Ram vidi se Viminacijum, a neverovatno je da je čak dvadeset rimskih careva prošlo kroz ovo mesto ili pored njega”, navodi gost „Sputnjik intervjua“.\n© Sputnik / Radoje PantovićKnjiga "Ram - Kapija Balkana"\nKnjiga "Ram - Kapija Balkana"\nPrema njegovim rečima, Ram je mesto brojnih značajnih događaja, uključujući i to da čuveni vojskovođa Dioklecijan ne bi postao rimski car da nije došao blizu Rama gde su ga vojnici proglasili za cara nakon što je ubijen njegov protivnik Numerijan.\n„Zbog svog strateškog položaja Ram je uvek bio značajniji nego što dimenzije tvrđave pokazuju. Preko Dunava se odvijala vrlo živa trgovina, pa je Ram bio i značajan komunikacioni i ekonomski centar. U vreme pod Turcima u Ramu je bilo sedište oblasnog suda, a njegovi stanovnici bili su oslobođeni velikog dela poreza zbog uloge koju su imali u osmatranju Dunava, poslova koje su obavljali u vezi sa vojnim akcijama, kao i sa transportom robe. Jedan od najznačajnijih vojskovođa Prvog srpskog ustanka Milenko Stojković imao je titulu vojvoda od Rama i bio je jedini Srbin koji je imao harem“, ukazuje Milenković.\n© Sputnik / Radoje PantovićDragan Milenković, autor knjige "Ram - Kapija Balkana"\nDragan Milenković, autor knjige "Ram - Kapija Balkana"\nSveti Sava, Karađorđe, Vuk Karadžić...\nKod Rama je, dodaje naš sagovornik, Dunav prešao i prvi srpski arhiepiskop Sava, da spase Srbiju od napada Mađara.\n„Kod Rama se iz Rusije vratio Karađorđe, a u Ramu je izvesno vreme radio i Vuk Stefanović Karadžić koji je tokom Prvog srpskog ustanka tu postavljen za carinika. Kada učimo o Vuku Karadžiću nalazimo ga u bečkim bibliotekama kako tuguje, siromašan i bolestan, dok je u knjizi „Ram- kapija Balkana“ opisan srećan, 23-godišnji Vuk Karadžić. Postoji zapis o njemu koji govori da je tada, kao mladić, bio imućan, imao sluge, svoje činovnike, a čak je iznajmio i dve devojke iz okoline da čiste i brinu o kući i kojima je toliko bio oduševljen da je čak i noću držao otvorene oči, da mu slučajno ne pobegnu“, kaže Milenković koji u knjizi predstavlja na desetine znamenitih ličnosti - vladara, vojskovođa i hrabrih boraca od doba Starog Rima do 20. veka.\nPosebna poglavlja posvećena su sinu Branislava Nušića, Strahinji Banu Nušiću koji je poginuo prilikom odbrane ovog dela Srbije, kao i jednom od najboljih srpskih novinara svih vremena Predragu Milojeviću, rođenom u Ramu.\nČudesne sudbine, uzbudljivi doživljaji, egzotični prikazi, fascinantni ukusi i mirisi pojavljuju se na 320 strana ove knjige, sa blizu 400 ilustracija i mnoštvom istorijskih dokumenata, a tekst na srpskom prate rezimei svakog poglavlja na engleskom jeziku.\nNedavno rekonstruisana tvrđava Ram, kod koje su Dunav nekada prelazile lepotice iz harema, diplomate, špijuni, opasni janjičari i odlučni ustanici, danas je ne samo dragulj turističke ponude Srbije, već i nova kulturna pozornica koja je već ugostila brojne umetnike.


Galenika ima šanse da do kraja godine izađe iz krize\nBEOGRAD - Farmaceutska kuća „Galenika“ ima šanse da do kraja godine izađe iz krize i napravi pozitivan bilans samo ako se rukovodstvo dobro organizuje i smanji broj zaposlenih, kaže Radoslav - Lale Sekulić, ekspert u farmaceutskoj industriji, povodom situacije u zemunskoj fabrici.\n- Toliki broj radnika je kao socijalna ustanova. Trebalo bi da ih bude bar 500, koji bi dobijali i adekvatnu platu. Ipak, ne treba dizati paniku oko „Galenike“, jer sve farmaceutske kuće u svetu doživljavaju i gubitke i dobitke - objašnjava Sekulić.\nKao primer on navodi farmaceutske kuće „Novartis“ i „Roš“ koje imaju istu opremljenu fabriku i uspevaju da radnicima mesečno isplate 5.200 evra zarade, ali i da naprave velike profite.\n- Gubitak „Galenike“ najverovatnije je rezultat nabavke sirovina po većim cenama od tržišnih, kao i prodaja medikamenata po nižim cenama - zaključuje Sekulić.\nOva zemunska fabrika je prošle godine zabeležila gubitak od 1,4 milijarde dinara. Prethodnih godina kompanija je bila u plusu za bar 580 miliona godišnje.\n„Galenika“ je u 2010. kada su finansijski problemi počeli da se gomilaju, zaposlila i 129 novih radnika. Samo 2010. ova fabrika je dugoročne obaveze uvećala sa 3,2 na 4,2 milijarde dinara, a kratkoročne sa 4,7 na 8,2 milijarde. Nedugo posle toga, dosadašnji direktor Nenad Ognjenović potpisao je i sporazum o izgradnji fabrike u Rusiji od 28 miliona evra.\nVlada Srbije je na poslednjoj sednici donela odluku da smeni direktora Ognjenovića, kao i deo rukovodstva. Danas se očekuje da novo rukovodstvo predloži svoje mere za oporavak ove fabrike Ministarstvu zdravlja.


Košarka Archives - Page 57 of 61 - Sportske vesti\nSouth Media\t16/06/2017\nKošarkaški klub Babušnica je jedan od primera da je upornost bitan faktor za uspeh. Klub egzistira uprkos brojnim problemima, a ovog leta se takmiči u Letnjoj ligi koju organizuje Reginalni košarkaški savez Istočne Srbije. Iako je liga veoma zahtevna i\nIako je tek završena još jedna uspešna sezona seniora Košarkaškog kluba Pirotu u Drugoj muškoj ligi Srbije, ljudi okupljeni oko ovog kolektiva još uvek ne razmišljaju o odmoru. Prvi trener Marko Spasić sa kombinovanom selekcijom kadeta i juniora ovog tima\nSouth Media\t07/06/2017\nNajmlađi košarkaši Omladinskog košarkaškog kluba Sokobanja i Košarkaškog kluba Junior iz Niša sreli su se za vikend pod koševima sokobanjske sportske hale. Odigrane su dve utakmice u kojima su učestvovali mlađi pioniri iz takozvane „mini basket“ selekcije i stariji pioniri\nSouth Media\t04/06/2017\nOmladinski košarkaški klub Junior je po sedmi put, u okviru gradske slave Niša, organizovao „Kup cara Konstantina“. Takmičenje je organizovano u kadetskoj konkurenciji za decu do 17 godina, a i ovaj put je imalo međunarodni karakter. Učestvovale su četiri ekipe,\nDragan Panajotović\t02/06/2017\nAmaterska košarkaška liga Niša je napravila još jedan iskorak što se tiče organizacije, afirmisanja košarke i sporta uopšte. Nakon uspešnog završetka svoje druge sezone sportski entuzijasti okupljeni oko ove lepe priče nastavljaju sa aktivnostima. Ovoga puta su imali specifične goste,\nDragan Panajotović\t01/06/2017\nU Nišu je u utorak 30. maja na otvorenim terenima dečijeg vrtića “Bambi” održana prezentacija akcije “Mini košarka – maksi zabava”. Ovaj projekat je pokrenuo Omladinski košarkaški klub Junior, a sprovodi ga uz pomoć Predškolske ustanove “Pčelica”, Sportskog saveza grada\n“Olimp” osvojio 3×3 turnir u Panteleju (VIDEO)\nSouth Media\t28/05/2017\nNiš je u subotu bio prestonica basketa. Odigran je prvi od dva 3X3 turnira u gradu, koji se, od ove godine, organizuju u okviru RODA prvenstva Srbije. Najbolji basketaši stali su jedni drugima na crtu, pod obručima na platou Gradske\nPočeo Humanitarni 3×3 turnir u basketu u organizaciji GO Pantelej – finalne borbe od 18h (VIDEO)\nSouth Media\t27/05/2017\nNa platou ispred Gradske opštine Pantelej, danas u 10h otpočeo je drugi Humanitari turnir u basketu. Ovogodišnji Humanitarni turnir je po prvi put u okviru 3×3 RODA prvenstva Srbije koje je i zvanično takmičenje Košarkaškog saveza Srbije. Igra se tokom\nSouth Media\t24/05/2017\nHumanitarni 3X3 basket turnir koji se, od ove godine, održava u okviru RODA prvenstva Srbije, biće odigran 27. maja, sa početkom u 10 sati. Ekipe koje su se prijaviče za učešće na turniru takmičiće se u tri kategorije – seniori,


Sportsko-ekološki kamp “Košnica prijateljstva” na Begečkoj jami – SveVesti.net\nSportsko-ekološki kamp “Košnica prijateljstva” na Begečkoj jami\nOve godine je, osim štićenika SOS dečijeg sela “Dr Milorad Pavlović” iz Sremske Kamenice, planiran i dolazak dece iz Sigurne kuće, iz programa Jačanja porodice, iz socijalno ugroženih porodica, kao i mališana sa Kosova i Metohije.\nZbog velikog broja dece, kamp će ove godine biti organizovan u dve grupe od po pedesetoro dece.\nPrva grupa u kamp stiže 9. avgusta, a druga 16. avgusta.\nU realizaciji ovogodišnjeg Sportsko-ekološkog kampa “Košnica prijateljstva” će učestvovati oko stotinu osoba uključujući volontere, predavače, instruktore i vaspitače.\nU kamp ove godine dolazi 30 volontera iz čitave Evrope.\nU sklopu kampa ove godine za decu bez roditelja ili adekvatnog roditeljskog staranja organizujemo sportske aktivnosti (plivanje, košarka, fudbal, odbojka na pesku, penjanje na veštačkoj steni, badminton), ekološke aktivnosti, kao i kreativne radionice.\nPovodom 15 godina Kampa, od 10. do 14. avgusta i od 17. do 21. avgusta, svake večeri od 19:30 na Begečkoj jami možete posetiti poorišni festival “Pozorište na otvorenom Radosno detinjstvo”.\nU okviru ovog festivala moći ćete da pogledate pozorišne predstave, da učestvujete u pozorišnim radionicama, prisustvujete animacijama i uživate u trikovima mađioničara.\nUlaz na festival je donacija koju ćete ubaciti u kutiju na ulazu, a to može biti knjiga ili društvena igra za drugare iz Kampa.\nUdruženje građana “Košnica” osnovano je 16. oktobra 2005. godine u Novom Sadu kao humanitarno, nestranačko, nevladino i neprofitno udruženje građana.\nAktivnosti koje sprovodi uglavnom su namenjene deci bez roditeljskog ili adekvatnog roditeljskog staranja, kao i deci iz socijalno ugroženih porodica.\nOve aktivnosti za cilj imaju prikupljanje sredstava za pomoć ovoj grupi dece. “Košnica” tokom čitave godine kontinuirano radi sa štićenicima SOS Dečjeg sela “Dr Milorad Pavlović” iz Sremske Kamenice.\nKošnica je do sada organizovala 14 Sportsko-ekoloških kampova “Košnica prijateljstva”, kao i brojne druge aktivnosti kao što su škole plivanja, škole klizanja, brojne radionice, izlete, posete muzejima, pozorištima, bioskopima, kao i više od 30 humanitarnih koncerata.\nAktivnostima je do sada obuhvaćeno više od 2000 dece bez roditelja ili adekvatnog roditeljkog staranja iz čitavog regiona, a kroz humanitarne koncerte više hiljada mladih u Novom Sadu je upoznato sa problemima ove grupe dece.\nVizija UG “Košnica” je društvo u kom su svoj deci, bez obzira na veroispovest, nacionalnu pripadnost, socijalni i ekonomski status, poreklo, pol, fizičke i mentalne sposobnosti, zagarantovana dečija prava propisana Konvencijom Ujedninjenih Nacija o pravima deteta.\nMisija “Košnice” je Srbija kao društvo u kom je obezbeđen kvalitetan život za decu roditeljskog i adekvatnog roditeljskog staranja, kao i za decu iz socijalno ugroženih porodica, i njihova potpuna integracija u društvenu zajednicu.\n“Naš dugoročni cilj je da dečiji kamp “Košnica prijateljstva” pored tradicije dobije i evropsku dimenziju, kao i da postane centar za obuku volontera. Zajedno sa vama širimo ideju humanosti i podsećamo na društvenu odgovornost zajednice prema deci. Drago nam je da možemo da podelimo divan osećaj nesebično pružene ljubavi i pažnje onima kojima je to zaista neophodno”, kažu u “Košnici”.\nU realizaciji kampa “Košnica prijateljstva” i pozorišnog festivala “Pozorište na otvorenom radosno detinjstvo”pomogli su Gradska uprava za kulturu grada Novog Sada, Fondacija Princeza Katarina, VIVIFY IDEAS, PU Radosno detinjstvo, pekara Futožanka, Srpski narodni savez Pitsburg i Penjački klub Adrenalin.\nPrevious U Sremskim Karlovcima eko kamp „Sačuvajmo rit 1“\nNext Mladi Somborci mogu da dobiju psihološku pomoć u Centru “Psihozon”


Problemi pacijenata – UMIP\nProblemi medicinksih profesionalaca\nKako sukob rešiti mirnim putem (medijacijom)\nObjavio UMIP dana jun 05, 2016\nProblemi sa kojima se pacijenti susreću u zdravstvu su najčešće posledica nedovoljne informisanosti pacijenata, edukacije u smislu prava koja su im zagarantovana, kao i poznavanje „adrese“ na kojoj problem mogu rešiti.\nProblemi sa kojima se pacijenti u zdravstvenim ustanovama najčešće susreću se odnose na sledeće:\nNarušavanje prava na dostupnost zdravstvene zaštite\nOvaj problem je često posledica teške ekonomske situacije u samom zdravstvenom sistemu. Mnoge ustanove su suočene sa zastarelim ili neispravnim aparatima, ograničen im je broj termina za specijalističke preglede, te je iz tih razloga i vreme čekanja od 6 meseci do 1 godine za pojedine preglede. Na ovaj način se uskraćuje direktno pravo pacijenata na dostupnost zdravstvene zaštite, koje im je zakonski zagarantovano. Rešenje ovog problema je sistemske prirode.\nUdruženje u ovom slučaju može pomoći savetima i zajedničkim aktivnostima i intervencijama kod pojedinih zdravstvenih ustanova, gde je problem nastao.\nKvalitet pružanja usluga\nSvaki pacijent ima pravo na svoje vreme za pružanje lekarske usluge. Sistem zdravstva je to regulisao na način da je ono najčešće ograničeno na 10-tak minuta, te se postavlja realno pitanje da li je izvodljivo da pacijent iznese svoj problem za to vreme, dobije adekvatan, kvalitetan, potpun i zadovoljavajući odgovor lekara. Pored slušanja i davanja stručne pomoći pacijentima, vreme predviđeno za pružanje zdravstvene usluge obuhvata i ispunjavanje birokratskih obaveza lekara, čime su oni, i pored najbolje namere, stručnosti i poštovanja etike i kodeksa lekarske prakse direktno prinuđeni na ograničavanje prava pacijenta na pružanje kvalitetne zdravstvene usluge.\nUMIP, kao svoj zadatak, u ovom segmentu, vidi mogućnost predlaganja zakonskih rešenja koja se direktno odnose na izmenu procedura i protokola lekarske prakse u smislu automatizacije podatak\nPrava na poštovanje vremena\nUobičajena praksa je da sve preglede, opšte i specijalističke unapred zakazujemo. Ono što je nepisano pravilo je da i pored zakazanog termina u tačno određeno vreme imamo višesatno čekanje. Time je ugroženo pravo pacijenta na poštovanje njegovog ličnog vremena. Razlog pojave ovog problema je pretrpanost lekara brojem pacijenata u toku radnog vremena, kao i obimna prateća birokratija obavezna za sve zdravstvene radnike.\nOno što Udruženje može da učini u ovom slučaju su predlozi zakonskih mera kojima bi se ispravile ove nepravilnosti.\nPrava na dostupnost informacija\nNeretko se susrećemo sa osobljem u zdravstvenim ustanovama koji ne daju tačne informacije ili ne daju potpune informacije pacijentima. Povremena je praksa i lekara da pacijentima ne objasne suštinu njihovog problema i time im se uskraćuje pravo na informaciju o zdravstvenom stanju i toku daljeg lečenja. Ovaj problem je rešiv aktivnim učešćem pacijenata i postavljanjem zahteva o adekvatnom informisanju.\nUdruženje UMIP pomaže članovima da svoje probleme reše na pravno-regulisan način, u prvom koraku, a potom mirnim putem (medijacijom) u slučaju da izostane adekvatan odgovor zdravstvene institucije kojoj se pacijent obraća.\nZa sve dalje informacije, kontaktirajte nas!\nPrava i obaveze medicinskih profesionalaca\nKalendar događaja - pratite naše planove, aktivnosti, reaizovane projekte, uzmite učešće!\nUdruženje za mirno rešavanje sporova medicinskih profesionalaca i pacijenata\nKlanička nova 18/A, Zvezdara\nPodizanje kvaliteta života na demokratskim principima i principima tolerancije\nPodsticaj otvorene komunikacije među medicinskim profesionalcima i pacijentima\n© Copyright UMIP


Podrška za žene u nauci - ELEMENTARIJUM\nCPN poziva sve zainteresovane kandidatkinje da prijave svoje radove u okviru projekta genderSTE, koji podržava rodnu jednakost u oblasti nauke i tehnologije\nCentar za promociju nauke kao partner COST akcije u projektu genderSTE, poziva sve zainteresovane da prijave svoje projekte za ovogodišnji program finansiranja. U 2014. godini planirano je da bude finansirano dvanaest kratkoročnih naučnih projekata u okviru programa genderSTE COST Action.\nKratkoročni projekti kojima će biti pružena finansijska podrška za cilj imaju osnaživanje saradnje između države i institucija, jačanje postojećih i razvoj novih mreža, širenje informacija i najboljih primera prakse, kao i kreiranje novih znanja.\nKako bi se dostigli ovi ciljevi, posebna pažnja posvećuje se podršci mladim istraživačima na doktorskim i postdoktorskim studijama, kao i onima koji se bave istraživanjem u oblasti rodnih tema i rodne ravnopravnosti.\nU zavisnosti od toga kada projekat počinje, postoji nekoliko rokova za prijavljivanje za sve zainteresovane kandidatkinje: prvi naredni je 30. jun, a potom i 30. septembar 2014.\nIstražite više o detaljima i načinu prijavljivanja projekta u okviru genderSTE COST Action-a.\nIstražite više o projektu genderSTE.\nUsvajanje retkih bolesti


PROPISI.com | Digitalizacija zdravstva i biotehnologija - Prioriteti u narednom periodu\nPredsednica Vlade Republike Srbije Ana Brnabić učestvovala je danas na video-konferenciji o ekosistemima, u organizaciji prestižnog britanskog poslovnog magazina „Financial Times“ (FT) i njegove platforme “The next Web” (TNW) u okviru koje se organizuju godišnje serije konferencija sa fokusom na nove tehnologije i startap kompanije u Evropi.\nKonferencija se održava sa ciljem da predstavi godišnji izveštaj američke organizacije „Startup Genome“ o pokretanju startap ekosistema širom sveta, kao i da predstavi različita iskustva vlada širom sveta, kako bi se podržale i iskoristile prednosti tehnoloških ekosistema za ubrzanje ekonomskog razvoja.\nBrnabić je govorila o procesu i značaju digitalizacije u Srbiji, kako u javnom sektoru, tako i u ekonomiji i podršci startap kompanijama i firmama, koja je neupitno doprinela razvoju srpske ekonomije.\nPremijerka je posebno istakla uspeh i povećanje efikasnosti u uvođenju digitalizacije u sektoru obrazovanja, naglasivši da je cilj vlade na čijem je čelu, bila reforma obrazovanja i priprema mladih za poslove u 21. veku.\nOna se osvrnula i na neophodnost stvaranja modernih uslova za učenje, kako deci tako i profesorima jer ulaganjem u obrazovanje, investiramo u sopstvenu budućnost.\nŽelimo da naučimo mlade generacije kako da misle, da se ne boje da rešavaju probleme, da razmišljaju kritički i budu kreativni, poručila je predsednica Vlade.\nKako je navela, kao rezultat reformi obrazovanja u Srbiji uvedena je informatika kao obavezan predmet u osnovne škole a deca od malih nogu imaju priliku da uče da programiraju.\nPrema njenoj oceni, veliki uspeh predstavlja povećanje broja specijalizovanih IT odeljenja u srednjim školama, kao i interesovanje koje su deca iskazala za upis ove godine.\nKao neophodnost u savremenom društvu, premijerka je istakla ulaganje u moderne tehnologije i investicionu infrastrukturu.\nSrbija je do sada uložila 100 miliona evra u infrastrukturu za inovacije, istraživanje i razvoj i startap kompanije, precizirala je Brnabić i dodala da naša zemlja pruža poreske olakšice za startap kompanije, ulaganje u inovacije i obrazovanje.\nPremijerka je izrazila zahvalnost Inicijativi "Digitalna Srbija", kao organizaciji koja je mnogo pomogla Vladi da razume potrebe IT kompanija i tržišta IKT sektora, pri uvođenju digitalizacije.\nTakođe, ona se osvrnula na uspešno organizovanje onlajn nastave odmah po otpočinjanju krize izazvane koronavirusom u Srbiji, koja je dala mnoge inspiracije i za buduće efikasno učenje i održavanje nastave u našoj zemlji.\nBrnabić je naglasila da je ponosna na mnogobrojne servise koji su dostupni građanima u Srbiji u okviru elektronske uprave, kao i na različite benefite i uštede troškova koje je ona omogućila.\nOna je, kao jedan od glavnih prioriteta i budućih planova, istakla digitalizaciju zdravstva, kako bi se omogućile bolje usluge pacijentima, uštedelo vreme i troškovi, a u isto vreme lekarima i medicinskim radnicima pružilo više vremena za posvećenost u lečenju pacijenata.\nJoš jedan od prioriteta je svakako i biotehnologija. Ovoj temi ćemo biti dosta posvećeni jer smatramo da to može da doprinese većoj kompetentnosti Srbije na svetskom nivou i da naša zemlja ima dosta potencijala, naučnih istraživača i talentovanih inovatora u ovoj oblasti, naglasila je premijerka.\nPored Brnabić, na globalnoj konferenciji su govorili i drugi poznati politički lideri, stručnjaci i stvaraoci tehnoloških ekosistema, poput evropske komesarke za konkurentnost Margaret Vestager, potpredsednice Evropske investicione banke Eme Navaro, članice Izvršnog odbora Svetskog ekonomskog foruma Martine Larkin i ekonomiste i profesora na „Harvard Business School“ Džoša Lernera.


Ugovor EPCG i A2A još nije finalizovan – Bankar.me\nFebruary 24, 2016 CRNA GORA, ENERGETIKA, PLANETA, SVE VIJESTI Leave a comment\nUgovor između Vlade i italijanske kompanije A2A u vezi daljeg upravljanja u Elektroprivredi (EPCG) još nije finalizovan, saopštio je ministar ekonomije Vladimir Kavarić i dodao da se projekat drugog bloka Termoelektrane Pljevlja, uprkos tome, realizuje planiranom dinamikom.\n“Ugovor još nije finalizovan, jer onoga momenta kada se to desi on će biti na Vladi i dalje proslijeđen parlamentu ukoliko to bude neophodno. Svi elementi dogovora sa naše strane ostaju isti, a to je da smo mi spremni da napravimo dogovor oko menadžmenta sa A2A ukoliko to znači da smo se prethodno sporazumjeli oko razvojnih projekata“, kazao je Kavarić.\nOn je novinarima, na događaju povodom zatvaranja IPA projekta pod nazivom Jačanje konkurentnosti lokalnih malih i srednjih preduzeća u Crnoj Gori kroz razvoj klastera, rekao da se projekat drugog bloka TE, bez obzira na razgovore koji se vode, realizuje predviđenom dinamikom.\n“Po tom pitanju nema zastoja i to je nešto oko čega Vlada neće praviti kompromise“, poručio je Kavarić.\nPotpredsjednik Vlade Vujica Lazović saopštio je krajem januara da su Vlada i A2A na pragu su novog dogovora u vezi dalje saradnje. On je tada rekao da će A2A podržati zahtjev Vlade da EPCG dobije garancije za izgradnju drugog bloka TE, dok će Vlada italijanskoj kompaniji dati izvršni menadžment.\nKavarić kaže da je Lazović, po tom pitanju, ispravno dao koordinate.\n“Spremni smo na dogovor koji neće ni na koji način dovesti u pitanje razvojne performanse EPCG“, kazao je Kavarić.\nMeđutim, nije mogao da precizira kada bi dogovor mogao biti postignut.\n“Ne mogu da dajem bilo kakve špekulacije. U ovom momentu to izgleda da može da bude brzo. Međutim, dogovor uvijek podrazumijeva saradnju dvije strane. Važno je da se projekat realizuje optimalnom dinamikom“, zaključio je Kavarić.\nVlada više od godinu i po vodi pregovore sa A2A u vezi nastavka daljeg partnerstva u EPCG. U prethodnom periodu se, u vezi dalje saradnje između Vlade i A2A, spekulisalo o nekoliko mogućih opcija.\nNa tenderu za izgradnju drugog bloka TE pobijedila je Škoda Praha koja je kao izvođač radova, prema tenderu, dužna da obezbijedi investitoru izgradnje drugog bloka kredit u vrijednosti od 85 odsto investicije. Izgradnja košta 338,5 miliona eura, dok bi godišnja proizvodnja bila 1,6 hiljada gigavat sati.\nPOJMOVIA2A izlazi iz EPCG A2A izvlači novac iz EPCG Dokapitalizacija EPCG EPCG Elektroprivreda Crne Gore\nPrevious Slovenačke banke godinu završile sa 151,8 miliona eura dobiti\nSljedeći Prepolovljena zarada naftnih kompanija


Foto: SPC / Promo\nOvogodišnje redovno jesenje zasedanje Sabora Srpske crkve najednostavnije se može opisati sa – ni kraćeg Sabora ni više odluka. Trajalo je svega dva dana ali je juče okončano sa stavom o Kosovu, sukobu između dve Patrijaršije Moskovske i Carigradske oko Ukrajine, izmenama u crkvenoj prosveti i odlukama o proslavi 800 godina samostalnosti Srpske crkve.\nSabor je okončan saopštenjem o odnosu Crkve prema sadašnjim dešavanjima na Kosovu i Metohiji. SPC je ponovila svoj stav iznet na majskom Saboru – ni podela ni nezavisnost, ali i na samom početku saopštenja pružila podršku narodu, vladiki raško-prizrenskom Teodosiju i njegovom sveštenstvu i monaštvu.\nSabor SPC poručio je da se suverenitet i integritet Srbije na Kosovu i Metohiji ni po koju cenu ne mogu dovesti pod znak pitanja i apelovao na državne predstavnike Srbije da, umesto traženju što bržeg sporazuma sa Prištinom, više pažnje posvete izgradnji državne i nacionalne platforme u čijoj bi pripremi učestvovali svi relevantni društveni činioci.\n- Na taj način bi se čuvali osnovni interesi našeg naroda i povratilo bi se poverenje svih ključnih društvenih faktora u zemlji. Istovremeno bi trebalo raditi i na izgradnji poverenja i razumevanja sa kosovskim Albancima – jednoglasnog su stava arhijereji na čelu sa patrijarhom Irinejem.\nVučić: Razumeo sam poruku SPC, ali ne menjam mišljenje\nSPC je istakla da Kosovo i Metohija nikada nije bilo niti može biti samo političko pitanje za čije rešavanja monopol imaju isključivo državni organi.\n- Za nas je pitanje KiM, kroz svu našu istoriju i danas, pre svega pitanje opstanka našeg sveštenstva, monaštva, vernog naroda i naročito naših drevnih svetinja bez kojih ne bismo bili ono što jesmo- poručili su episkopi SPC.\nVladike su iznele stav i u svetlu trenutnih dešavanja i najave konačnog statusa KiM.\n- Obaveza Sabora i cele Crkve prema KiM je danas veća jer se zemlja nalazi pred sve jačim međunarodnim pritiscima da se odrekne Kosova i Metohije, ili da kroz direktno priznanje ili prećutnom saglasnošću Kosovo dobije stolicu u UN. Bilo kakav potpis koji bi omogućio priznanje Kosova ili učešće u UN ili odricanje Srbije od KiM pod bilo kojom formom, zauvek bi ukinuo svako istorijsko pravo Srbije na ovim prostorima srpske duhovnosti i državnosti - ističe se u saopštenju.\nSrpska crkva izrazila je zabrintost zbog najava razgraničenja kao rešenja za KiM.\n- Posebno zabrinjava što se pod vidom navodnog razgraničenja između Srba i Albanaca nameće mogućnost odvajanja ako ne celog onda najvećeg i najvažnijeg dela KiM iz sastava Srbije i njegovo priznanje kao dela nezavisnog Kosova ili takozvane ’velike Albanije‘“ - navode episkopi.\nKako dodaju, posledice ovakve odluke bile bi tragične za opstanak našeg naroda i naših svetinja jer bi u tom slučaju većina Srba ostala bez adekvatne zaštite i bezbednosti, zbog čega bi bili prinuđeni na iseljavanje sa svojih istorijskih prostora. Vladike su navele da ideja takozvane podele unosi veliki nemir i zabrinutost među narod i ne uživa podršku građana.\nSPC navodi da sadašnje okolnosti - gde druga strana sistematski izbegava da sprovede preuzete obaveze poput onih vezanih za Zajednicu srpskih opština - samo potvrđuju da bi u datim okolnostima bilo veoma teško naći dugoročno rešenje.\nOdluka o VANREDNOM SABORU SPC tek ako bude raspisan REFERENDUM\nAMFILOHIJE O KOSOVU "Naši punoglavci trebalo bi da shvate da poklonjeno ne može da se vrati nikada"\nDveri podržavaju poruku SPC o Kosovu\n- To svakako ne znači da Crkva podržava zamrznuti konflikt, već, štaviše, podstiče nastavak jednog otvorenog, ali pažljivo vođenog dijaloga koji bi u prvi plan stavio zaštitu ljudskih i verskih prava, unapređenje vladavine prava, jačanju pravne sigurnosti i efikasniju zaštitu ugrožene duhovne i kulturne baštine koja ne bi zavisila od samovolje Prištine - ocenili su episkopi SPC i posebno istakli da se mora insistirati na stvaranju uslova za povratak raseljenih i njihove imovne.\n- Bez tih preduslova nemoguće je govoriti o trajnijem rešenju problema na KiM. Zato je postavljanje ishitrenih rokova, i pored krajnje nepovoljnih uslova na terenu i kompleksne situacije u EU, bez ikakvog opravdanja - zaključila je Srpska Crkva.\nSPC UPUTILA APEL ZA KiM "Ono što se pokloni, to je za svagda izgubljeno, Srbija to ne sme da dozvoli"\nSPC SPREMILA APEL O KIM Evo kakav je stav Sabora o Kosovu i Evropi\nSPC o radovima na Hramu Svetog Save\nSPC za dijalog Moskve i Carigrada oko Ukrajine\nSrpska Crkva ne podržava samostalnost takozvane kijevske patrijaršije na čelu sa Filaretom Denišenkom. Konstatovano je da nijedna Crkva nije podržala poteze Carigradske patrijaršije, ali I da treba još jednom pozvati na dijalog dve sukobljene strane Moskvu i Carigrad. Ovo pitanje je posebno bolno za SPC ne samo zbog opasnosti od raskola u Pravoslavlju već činjenice da ukoliko se uvede princip da novonastale države dobijaju i samostalnu crkvu mimo kanona, to praktično znači da se isto može dogoditi u Makedoniji ili Crnoj Gori.\nPatrijarh blagonaklono prihvatao ideje grupe mladih vladika\nSaborskom raspravom u iznalaženju što boljih rešenja za crkvenu prosvetu, koja su moderna i u skladu sa vremenom dominirala je grupa vladika predvođena dekanom Bogoslovskog fakulteta u Beogradu vladikom Ignjatijem. Tok, ton, inicijativu i sadržaj rešenja kojima treba da se popravi prosveta - počev od verske nastave, nivoa obrazovanja veroučitelja pa do položaja i nastave u bogoslovskim školama – diktirali su vladike Maksim, Grigorije, Teodosije i Joanikije.\nOvaj Sabor obeležila je blagonaklonost patrijarha Irineja za ideje koje su dolazile od mlađih vladika.\nStefanović: Bezbednosna situacija na KiM je složena\nVučić: Govoriću na Saboru SPC o Kosovu, poziciji Srbije danas i odnosu države prema crkvi\nBOLJE DA NAS NISTE BRANILI Podržavaju Srbiju, a ogrezli su u ekstremizmu i korupiji. Prijateljstava sa njima su nam IZAŠLA NA NOS\n"NADAMO SE SRPSKOM PREDSTAVNIKU U EVROPSKOM PARLAMENTU" Građani Srbije izašli na glasanje, ogroman red ispred hrvatske ambasade\nTAČI NASTAVLJA SA PROVOKACIJAMA "Preševska dolina treba da se pridruži Kosovu, a Kosovo Albaniji"\nMisko Slazem se sa stavom SPC\nRadmilo Ocekujem da drzava i crkva saradjuju po pitanju Kosova.\nJana SPC treba da podrzi drzavu!\nAljosa Ali Kosovo i Metohija nije ni samo crkveno pitanje\nMila Nije,ali zbog mira i buducnosti nase dece se moramo dogovoriti oko kompromisnog resenja.\nMiki Nadamo se najboljem resenju kosovskog pitanja\nMika Koliko samo crkava i manastira imamo dole, naravno da nije samo politicko pitanje\nana Srbija želi saradnju i mir.\na Glavni cilj je sacuvati mir.\nEva Ne bi trebalo da zauzimaju političke stavove\nPogledajte sve komentare 10 od 42\nMislim da bi dogovor koji postignu Beograd i Priština većina morala da podrži. On bi verovatno bio podjednako loš za obe strane, ja bih ga čitao kao podjednako dobar. Tek treba da vidimo da li je to razgraničenje, ostanak u granicama koje je ogroman broj zemalja već priznao ili nešto treće.\nPredsednik privremenih kosovskih institucija Hašim Tači rekao je danas da je "nezaustavljivo posvećen", kako tvrdi, korekciji nepravde prema Preševskoj dolini i Albancima.\nHaradinaj sa suprugom u privatnoj poseti kod Zaeva\nMakedonski mediji preneli su da je premijer privremenih kosovskih institucija Ramuš Haradinaj bio u porodicnoj poseti kod premijera Severne Makedonije Zorana Zaeva.\nĐurić: Kosovo i Metohija nikada neće biti deo Albanije, to je rešeno 1945. kada je poražen nacizam\nDirektor Kancelarije za Kosovo i Metohiju Marka Đurića rekao je danas da Kosovo i Metohija nikada neće biti deo Albanije.\nGrađani Srbije koji imaju i hrvatsko državljanstvo, danas u Ambasadi Hrvatske u Beogradu imaju priliku da glasaju na izborima za Evropski parlament, a sudeći prema redu ispred Ambasade, u kojem građani strpljivo čekaju i po dva sata, za evropske izbore vlada veliko interesovanje.\nDžudžo, predsednik Bošnjačkog nacionalnog veća, traži specijalni status za Sandžak\nBošnjačko nacionalno veće (BNV), čiji je predsednik Esad Džudžo, pokrenulo je incijativu kojom se predviđa uspostavljanje specijalnog statusa za regiju Sandžak.\nIli baš ne znamo da izaberemo prijatelje na međunarodnoj sceni, ili jednostavno nemamo sreće. Šta god bio uzrok, teško je oteti se utisku da u krugu onih koji podržavaju "našu stvar", neretko završe desničari, osobe u centru skandala, pa čak i optuženi i osuđeni za krivična dela, poput korupcije.\n"KOSOVO ĆE NA KRAJU BITI PODELJENO" Bivši britanski diplomata o scenariju za razrešenje kosovskog čvora\nIstraživač na Geopolitičkom forumu Kembridž univerziteta i bivši diplomata na Balkanu Timoti Les veruje da će Kosovo na kraju biti podeljeno, i to tako što će, kako kaže, samo biti formalizovano stanje na terenu - Beograd ne kontroliše jug, a Priština sever.\nStranka Slobode i pravde predstavila je danas Deklaraciju o pomirenju srpskog i albanskog naroda u kojoj su izneti predlozi za, kako je navedeno, rešavanje životnih problema svih građana na Kosovu i Metohiji, a u kojoj se ne spominje status južne pokrajine, koji u SPP-u vide kao "nepremostivu prepreku između administracije u Beogradu i Prištini".\nVACIC SE "UVUKAO" U VLAST Stranka bahatog ultradesničara izmanipulisala sistem i SADA ĆE VLADATI U VRANJU\n"Srpska desnica" na čelu sa ultranacionalistom Mišom Vacićem uspela je da izmanipuliše sistem i na mala vrata, mimo izbora, uđe u gradsku vlast u Vranju. Vaciću, poznatom po desničarkim i diskriminišućim stavovima u tome je pomogla Grupa građana "Jedinstveni za Vranje", koja je bila deo vladajuće većine u tom gradu. Stranci ovog ultradesničara, koji je javnosti dobro poznat, mahom po skandalima i osionosti, time je omogućeno da uđu u lokalni parlament i postanu deo vladajuće većine.\nTači ponovo o "masakru" kod Peći\nKosovski predsednik Hašim Tači nastavio je i danas sa “mapiranjem” mesta navodnog genocida na Kosovu i Metohiji, objavom da ne sme biti zaboravljen zločin koji se, kako tvrdi, pre 21 godinu desio u selu Libenik u Peći, gde su, kako navodi, stanovnici tog mesta ubijeni i masakrirani.\nVrlo snažne i vrlo oštre mere smo pripremili, gledaćemo da sa njima ne ugrozimo naše ljude na Kosovu i Metohiji. Sa njima ćemo početi nakon sastanka u Parizu, rekao je predsednik Srbije Aleksandar Vučić.\nGrađani Srbije koji ispunjavaju JEDAN USLOV danas prvi put glasaju na IZBORIMA ZA EVROPSKI PARLAMENT\nGotovo 100.000 građana Srbije sa dvojnim srpsko-mađarskim i srpsko-hrvatskim pasošima ima danas mogućnost da učestvuje na izborima za Evropski parlament.\nBramerc: Postoji pravna osnova da Radeta i Jojić budu izručeni Hagu\nGlavni haški tužilac Serž Bramerc izjavio je da Srbija mora da postupa po sudskim odlukama kada je reč o članovima Srpske radikalne stranke Vjerici Radeti i Petru Jojiću i da je postojeća pravna osnova dovoljna da oni budu izručeni Hagu.\nUJEDINJENJE POSLE TRI DECENIJE PODELA Hronologija cepanja Demokratstke stranke ili kako je DS "PRAVILA I JELA SVOJU DECU"\nDemokratska stranka je i pre i posle petooktobarske revolucije "pravila i jela svoju decu". U poslednje tri decenije iz DS-a je direktno ili indirektno proizašlo čak 14 stranaka, od kojih polovina više ne postoji. Demokrate se, pak, nadaju da će se poslednje ujedinjenje sa Zajedno za Srbiju i SDS-om pretvoriti u pozitivan trend.\n"TUĐMANOVAC SAM, A PSUJU MI MATER ČETNIČKU" Ćiro Blažević za NIN o progonu, nacionalizmu, podršci jednom Srbinu...\nPupovac me zamolio da pomognem, a ja sam kao osvedočeni patriota iskoristio priliku da svima pošaljem poruku da je moja velika želja da živimo i družimo se onako kako to civilizovanom svetu priliči.\nOTKRIVAMO ZAŠTO DOLAZI MAKRON Svi detalji posete predsednika Francuske Srbiji\nFrancuski predsednik Emanuel Makron dolazi u Beograd s porukom da će podržati svaki predlog za kosovski problem, odnosno razgraničenje, onako kako bi to Beograd prihvatio.\nBRISELSKI ZAOKRET Da li je Evropska unija rekla DA razgraničenju\nZa razliku od poruke koja je nedavno stigla iz Nemačke, juče je sa dve važne adrese iz Brisela poslat signal da je razgraničenje, kao dogovor Srba i Albanaca kojim bi se rešio dugogodišnji problem Kosova, prihvatljivo.\nPONOVO PROVOKACIJA IZ PRIŠTINE Tači: Preševo, Bujanovac i Medveđa će se priključiti Kosovu\nPredsednik privremenih institucija u Prištini Hašim Tači rekao je danas da će u bliskoj budućnosti "Kosovo i Albanija živeti zajedno bez granica", prenela je prištinska Koha.\nPrvi gejming laptop sa dualnim ekranom na svetu\nU Crnoj Gori pokrenuta inicijativa za "Pavlov zakon" po ugledu na Tijanin zakon\nPOPLAVA EMOCIJA NA "OLIMPIKU" Roma se DIRLJIVO oprostila od kapitena /FOTO/ /VIDEO/


Novembar 2017. mesečni horoskop za Bika: Stiže vam veliki priliv novca!\nMoguć je duži poslovni put, koji će vam pružiti priliku da se profesionalno dokažete baš kako ste želeli\nZanimljivosti 25.10.2017. - 11:12h Autor: Stil\nTokom novembra sve ambicije privremeno ostavite "sa strane". Budite fleksibilni i spremni na kompromis, ako mislite da vam išta pođe od ruke.\nNovac: Ako planirate velike troškove, pokrijte ih pre sredine meseca. Ostatak novembra biće u znaku snalaženja i razvoja novih strategija kako da uštedite novac i "preživite" do sledeće isplate. Može doći do novog priliva novca preko prijatelja ili članova porodice.\nMesečni horoskop za novembarHoroskop za BikaBikMesečni horoskopNovembar


Usklađivanje službene statistike sa evropskim standardima - Akta.ba\nUsklađivanje službene statistike sa evropskim standardima\nU Sarajevu je danas predstavljen novi projekat koji finansira EU o podršci statističkim institucijama u BiH, faza 6, koji ima za cilj da uskladi službene statistike u BiH sa evropskim standardima.\n28.11.2014. 14:49 / Izvor: SRNA\nProjekat je nastavak podrške EU statističkim institucijama u BiH, a obuhvata rad na unapređenju nacionalnog i finansijskog računa, statističkog poslovnog registra, strukturne poslovne statistike, indeksa cijena u izgradnji i uslugama, kao i statistike socijalne zaštite.\nPrezentaciju je uvodnim obraćanjem otvorio šef Sekcije operacija za pravosuđe i unutrašnje poslove i reformu javne uprave u Delegaciji EU u BiH Severin Strohal koji je istakao da će, zahvaljujući ovom projektu, vlasti u BiH imati odgovarajuće podatke na osnovu kojih će formirati javne politike.\n"Statistika je važna oblast, jer u 21. vijeku imamo mnogo više raspoloživih podataka nego što je to ranije bilo. Ovi podaci se moraju sistematski prikupljati, obraditi, diseminirati i dalje pustiti u korištenje", rekao je Strohal.\nOn je napomenuo da će glavna preokupacija ovog specifičnog projekta biti nacionalni računi, poslovni registri i socijalne statistike.\n"Svi su svjesni da je uključivanje društva u ekonomski razvoj ključni faktor za razvoj BiH. Nadamo se da će ovaj projekat obezbjediti odgovarajuće podatke za kreatore politika u BiH, te da će i podaci koji su prikupljeni tokom popisa stanovništva takođe biti raspoloživi i u ovu svrhu biti stavljeni na raspolaganje", naveo je Strohal.\nDirektor Zavoda za statistiku Republike Srpske Radmila Čičković istakla je da svi projekti koje podržava EU, pogotovu tvining projekti, daju velike rezultate za razvoj statistike u BiH.\n"Protekli projekat dao je ključne rezultate u smislu donošenja važnih strateških dokumenata za razvoj metodologije uvođenja određenih novih istraživanja. Ono što očekujemo od ovog projekta jeste da damo i dodanu vrijednost na te rezultate, a isto tako da uspostavimo neke nove vrijednosti", navela je Čičkovićeva.\nOna je posebno istakla uspostavljanje novog istraživanja, a to je "Espros" - Evropski sistem integrisane socijalne statistike.\n"Ovaj projekat podrazumijeva dvije godine rada na analizi socijalne zaštite u BiH, zatim na identifikaciji i klasifikaciji socijalnih šema, na pripremi metodoloških materijala, te praktičnoj obuci osoblja koje će raditi na ovom važnom istraživanju", rekla je Čičkovićeva.\nOna je napomenula da se u ovom projektu ne smiju zaboraviti i nacionalni računi koji su važan segment statistike, u okviru kojeg će se poboljšati uporedivost statistike u skladu sa međunarodnim standardima i uspostavljati konzistentnost u nacionalnim računima.\n"Takođe, i strukturno postavljene statistike su nezaobilazni element u statistici i taj projekat smo imali i u ranijoj podršci EU. Nadamo se da ćemo dodati novu vrijednost i ovom segmentu razvoja statistike", rekla je Čičkovićeva.\nDirektor Zavoda za statistiku Federacije BiH /FBiH/ Hidajeta Bajramović istakla je da su svi dosadašnji projekti, pa i ovaj koji se finansira iz sredstava EU, dali veliki doprinos razvoju i unapređenju statistike u BiH.\n"I od ovog projekta očekujemo pozitivne rezultate, a svi ti rezultati i naše aktivnosti idu ka tome da uskladimo statistiku i primijenimo EU standarde da bismo proizveli međunarodno uporedive podatke i poboljšali desiminaciju podataka, te radili na implementaciji strateških dokumenata koji vode ka unapređenju statistike", dodala je ona.\nPortparol Agencije za statistiku BiH Mirsada Ademović rekla je da je doprinos ovakvih projekata međunarodne zajednice i njihova stručna i finansijska pomoć u proteklom periodu bila velika za razvoj zvanične statitstike u BiH.\n"Uz njihovu podršku i pomoć sve tri statističke institucije u BiH - Agencija za statistiku BiH, Zavod za statistiku Republike rpske i Zavod za statistiku FBiH prošle godine su usvojile Strategiju razvoja statistike do 2020. godine. Te ciljeve ćemo ostvariti i uz pomoć novog tvining projekta, a danas smo prezentovali šestu fazu za koju je predviđeno milion evra", rekla je Ademovićeva.\n#delegacija evropske unije\n#Evropski sistem integrisane socijalne statistike


Procurilo: Hrvatska sprema operaciju „Evro“ - 09.10.2017, Sputnik Srbija\nHrvatska narodna banka pripremila je strategiju za uvođenje evra, koja sadrži analizu koristi i mogućih rizika od ulaska u evrozonu. 09.10.2017, Sputnik Srbija\n10:08 09.10.2017 (Osveženo: 03:44 26.08.2021)\nStrategija će biti objavljena krajem ovog meseca, piše „Večernji list“.\nOna će poslužiti kao temeljni dokument za javnu raspravu o uvođenju evra, koju će, kako saznaje ovaj list, zvanično otvoriti premijer Andrej Plenković.\nPlenković je već izjavio da se zalaže za uvođenje evra, nakon čega bi mogao da usledi i zvanični zahtev za ulazak Hrvatske u ERM II kursni mehanizam.\nPoslednji put je odluka o ulasku neke zemlje u ERM II mehanizam doneta 2005. godine, i to za Slovačku, a ERM II je predvorje u kojem kandidat prolazi kroz sito i rešeto pre nego što dobiju „zeleno svetlo“ za ulazak u evrozonu.\nPosle Slovačke, koja ima evro od 2009. godine, jedino je Bugarska zvanično aplicirala za ERM II, ali je odbijena. Svaka država koja pristupi Evropskoj uniji zakonski se obavezuje da će uvesti evro, ali ne postoji rok u kojem to mora da učini, niti je preuzimanje zajedničke valute jednostrana odluka.\nUkoliko Vlada Hrvatske zatraži ulazak u mehanizam ERM II, odnosno uveri Evropsku komisiju i ostale države evrozone da kontroliše javni dug i da će ga u razumnom roku spustiti na granicu od 60 odsto, računa se da bi evro mogao da postane hrvatska valuta najranije 2022. ili 2023. godine, navodi se u tekstu.


Podrška Evropske unije upravljanju migracijama u Republici Srbiji Radionica „Drug drugu“ održana u Tutinu - Podrška Evropske unije upravljanju migracijama u Republici Srbiji\nU dečjem kutku Centra za azil u Tutinu juče je organizovana kreativna radionica pod nazivom „Drug drugu“. Deca iz Predškolske ustanove „Habiba Stočević“, zajedno sa decom migrantima iz Centra za azil, pravila su poklone jedni drugima. Ovom prilikom su se i deca i njihovi roditelji upoznali sa radom Centra za azil, ali i međusobno, i razmenili su iskustva u vezi sa odgojem dece, navikama i dečjim obrascima ponašanja.\nIspred Podrške Evropske unije u upravljanju migracijama u Republici Srbiji, Katarina Ivanović je rekla:\n„Na današnjoj radionici vidimo zajedništvo na delu, dečju igru, kreativnost i smeh. U tom istom cilju, kako bi sva deca imala srećno i zdravo odrastanje, u okviru Podrške EU upravljanju migracijama u Srbiji opremljena je igraonica Predškolske ustanove „Habiba Stočević“ raznovrsnim didaktičkim materijalom i igračkama za decu različitih uzrasta“.\nSabaheta Mušina, direktorka Predškolske ustanove, je dodala: „Zahvaljujem se na donaciji, jer je njome stvoren prijatniji prostor za decu i njihov razvoj. Drago mi je da je ustanova „Habiba Stočević“ među brojnim ustanovama obrazovne i dečje zaštite koje su svoja vrata otvorila za svako dete, bez obzira na njihovo poreklo i pravni status“.\nTrenutno ovu predškolsku ustanovu pohađa 765 dece, raspoređeni u 54 vaspitne grupe. Od 2015. godine oko 50 dece migranata je bilo uključeno u predškolsko obrazovanje, i u starijim i u mlađim grupama.\nU ovom trenutku u Predškolsku ustanovu “Habiba Stočević” ne idu deca migranti, već se sa njima radi u dečjem kutku u Centru za azil. Višegodišnja saradnja Centra za azil i Predškolske ustanove “Habiba Stočević” se iskazuje i kroz veliki broj zajedničkih aktivnosti u kojima učestvuju lokalna i migantska deca.


Naslovna... > Iz medija > Vojni analitičar Radić: Punktovi za regrutaciju i indoktrinaciju ekstremista postoje u Srbiji\nVojni analitičar Radić: Punktovi za regrutaciju i indoktrinaciju ekstremista postoje u Srbiji\nBeta | 27. avgust 2014.\nVojni analitičar Aleksandar Radić izjavio je danas da na teritoriji Srbije, postoje "punktovi za regrutaciju i indoktrinaciju islamskih esktremista", a to je, kako je ocenio, mali korak do njihovog aktivnog delovanja.\n- Samim tim što postoje naši ljudi iz Raške oblasti u Siriji, to je dokaz bliskog kontakta i veza sa ekstremističkim organizacijama, sa njima se ne može stupiti u kontakt tek tako - kazao je Radić agenciji Beta.\nKomentarišući navode u današnjoj štampi da ekstremisti iz grupe Islamska država koja deluje u Siriji i Iraku imaju na Kosovu i Sandžaku više od 20 ljudi, on je naveo da ne treba licitirati brojevima, ali da punktovi postoje.\n- Kada je neko indoktiriniran lakše ćete proizvesti njegovu reakciju na ovoj teritoriji, nego ga nagovoriti da ode u Siriju - upozorio je Radić.\nOn je rekao da islamski ekstremisti regrutuju svoje sledbenike širom Evrope, pa i u Srbiji i ocenio da je to pravi posao i zadatak za obaveštajne i vojne službe u zemlji.\n- Ako neko zna tačan broj sledbenika ekstremista na ovoj teritoriji, taj treba i da ih uhapsi - kazao je Radić.\nPrema njegovim rečima, realnu bezbednosnu opasnost predstavljaju i ljudi koji se u Srbiju vraćajaju sa poprišta sukoba, pošto su upravo oni ti koji učestvuju u indoktrinaciji.


Filipović: Plan ostvaren, izvoz gotovih proizvoda ispunjen - Glas Srpske\nSrna 25.11.2020 12:34\nBIJELjINA- Direktor bijeljinske Prehrambene industrije /PI/ "Sava Semberija" Stevo Filipović rekao je Srni da je realizovan plan prerade i proizvodnje gotovih poljoprivrednih proizvoda od oko 8.000 tona, te da su svi poljoprivredni proizvođači u ovoj godini, bez obzira na to da li su imali potpisane ugovore ili ne, bili ispoštovani.\nFilipović je istakao da je "Sava" i ove godine, u nezapamćenoj godini krize izazvane pandemijom virusa korona, uspjela da izveze svoje proizvode u količini od 85 do 90 odsto u Njemačku, Katar, Ujedinjene Arapske Emirate, Kanadu, Švedsku, Švajcarsku i Crnu Goru, a od prije 15 dana i u Srbiju gdje su ušli na tržište, u velike trgovačke centre "Merkator", "Roda" i "Idea".\n"Naša proizvodnja, uz sve probleme izazvane pandemijom, uspješno je izvezena na strano tržište, iako tamo ne rade trgovinski i hotelski lanci, te je automatski naplata išla teže, a i nama je, s druge strane, bilo neophodno da platimo avans za ono što je Savi neophodno za proizvodni proces", rekao je Filipović.\nOn je naveo da se uz sve napore u sezona u "Savi" uspješno privodi kraju, dodavši da je zaposleno dvoje ljudi, a da niko nije otpuštan, te da zaraženih virusom korona nisu imali.\n"Po preporukama Vlade Republike Srpske, resornog ministarstva i naredbama Republičkog i Gradskog kriznog štaba, vršili smo dezinfekciju na dnevnom nivou", rekao je Filipović.\nOn je napomenuo da "Sava" proizvodi sok od paradajza, ajvar, pinđur, list-papriku, papriku, grašak, boraniju, gotova jela.


Republika Srpska - Istinomer\nMinistar Vulin proživljava najsrećnije, najzvezdanije trenutke u ovom i inače za njega zlatnom dobu, bio je u volj. Republici Srpskoj, na crkvenoj svečanosti (nema jake Svete matere bez jake Srbije, i nema Srbije i srpstva bez jake SPC); tamo je varirao svoj omiljeni, znameniti slogan da je Republika Srpska bila i ostala spoljnopolitički prioritet Srbije, pa da, moramo tako svi govoriti dok se srpska sva srca s njim ne ujedine, sunce sloge, ljubavi da nam svima sine.\nFAKAT: Velimir Ilić o Šešeljevoj nepristojnosti\nKako Velimir Ilić razume političku kulturu i pristojnost? Da li ministar Aleksandar Vulin zna koji je glavni grad Republike Srpske? Siniša Mali tvrdi da je uveden red u gradska javna komunalna preduzeća.


Akcija prikupljanja elektronskog otpada u centru Beograda\nAkcija prikupljanja elektronskog otpada u centru Beograda – Personal magazin\nU četvrtak, u simboličnih 5 minuta do 12 sati, na Trgu Republike u Beogradu je na svečan način obeležen početak akcije “Recikliram – dakle, postojim”. Akciju je iniciralo Nemačko privredno…\nU četvrtak, u simboličnih 5 minuta do 12 sati, na Trgu Republike u Beogradu je na svečan način obeležen početak akcije “Recikliram – dakle, postojim”.\nAkciju je iniciralo Nemačko privredno udruženje u Beogradu uz idejnu i tehničku podršku “BiS Reciklažnog centra” iz Pančeva.\nU postavljene kontejnere – elektronski, električni i računarski otpad, doneli su predstavnici 15 firmi učesnica ove akcije koje su inače i članovi Nemačkog privrednog udruženja u Beogradu. Rashodovane električne uređaje donosili su i učenici Nemačke škole i učenici Internacionalne škole, a program su učinili atraktivnijim Gete Institut sa svojim bendom Gerilni đubrofonijski orkestar. Zvaničan početak akcije su svojim prisustvom podržali i predstavnici Nemačke ambasade u Srbiji, volonteri Kancelarije za mlade u Beogradu, JKP “Gradska čistoća” iz Beograda, Opština “Stari grad”, Gradski sekretarijat za saobraćaj, Gradski sekretarijat za zaštitu životne sredine i MUP.\nU inicijalnom dopisu koje je Nemačko privredno udruženje uputilo svojim članicama pozivajući ih da se priključe ovoj akciji, stoji: – Imamo stare mobilne telefone, štampače, računare i monitore koji kod kuće i po firmama skupljaju prašinu i ne znamo šta bismo sa tim otpadom. Elektronski otpad u Srbiji često završi u prirodi po divljim deponijama. U Nemačkoj je reciklaža postala važna grana privrede: svih 85 % EE otpada ponovo se koristi. Zaštita prirode je nemački brend! U Srbiji se, radi poređenja, svega 5 – 6 % bačenog EE otpada ekološki uklanja. Mi želimo da doprinesemo da se to promeni.\nReciklaža podstiče privredu, otvaraju se nova radna mesta i priroda se čuva. Da bi se Srbija modernizovala i da bi se korak po korak približila evropskim standardima o ovoj temi mora konstantno da se razmišlja. Nemačko privredno udruženje u Beogradu, iz tog razloga, u saradnji sa preduzećem i našom članicom „Božić i sinovi“ ( www.it-recycling.biz ), prvim preduzećem za reciklažu u Srbiji, podržava inicijativu o stalnoj reciklaži.\nAkcija će trajati do 22. septembra, a na deset beogradskih lokacija, u dvorištima kompanija-učesnica, postavljeno je dvadeset namenskih kontejneri za odlaganje električnog i elektronskog otpada. Na kraju akcije, BiS Reciklažni centar će saopštiti koliko tona EE otpada je prikupljeno i reciklirano. Osim pravnih lica, očekuje se da će se akciji pridružiti i građani kako bi potvrdili svoju ekološku osvešćenost i društveno odgovorno ponašanje čijoj će afirmaciji svakako doprineti angažman Nemačkog privrednog udruženja u Beogradu.\nAkcija prikupljanja elektronskog otpada u centru Beograda was last modified: September 17th, 2011 by Redakcija\nIntelovih više jezgara postaje standard


Više od 9 miliona evra za izgradnju vetroparka Malibunar\nUniCredit Banka Srbija i Electrawinds Mali WF, srpska kompanija u stopostotnom vlasništvu belgijske kompanije Elicio NV, potpisali su ugovor o dugoročnom finansiranju u ukupnom iznosu od 9,8 miliona evra za razvoj, izgradnju i poslovanje vetroparka Malibunar.\nPrva tranša kredita u iznosu od 3,2 miliona evra puštena je 31. avgusta, saopštila je Unicredit Banka Srbija.\nUniCredit Banka Srbija je jedini kreditor na Projektu, a sredstva su obezbeđena iz kreditne linije Fonda Green for Growth (GGF), prvog specijalizovanog fonda za unapređenje energetske efikasnosti (EE) i obnovljive energije u jugoistočnoj Evropi. Finansiranje je dopunjeno kratkoročnim finansiranjem PDV-a i Hedžing Sporazumom o zaštiti od drugih rizika.\nIzgradnja vetroparka je početala u novembru 2016. godine. Ukupna vrednost investicije u vetroelektranu Malibunar, u Južnom Banatu, iznosi oko 14 miliona evra.\nVetropark će se sastojati od 4 vetroturbine Senvion MM 100 ukupnog instaliranog kapaciteta od 8 megavata.\nProcenjuje se da će, nakon završetka izgradnje, Malibunar proizvoditi električnu energiju od 25 gigavat sati na godišnjem nivou i snabdevati oko 7.200 domaćinstava električnom energijom. Istovremeno, ovaj projekat će doprineti smanjenju emisije ugljen-dioksida od 15.800 tona godišnje.\n„Veoma smo ponosni što je bogato iskustvo UniCredit Banke u oblasti finansiranja obnovljivih izvora energije prepoznato i što nam je poverena uloga jedinog kreditora vetroparka Malibunar. Činjenica da još jednom učestvujemo u projektu od velikog značaja za zemlju je još jedan dokaz da nastavljamo da pratimo i podržavamo razvoj ovog sektora. To pokazuje i naš portfolio koji danas uključuje i mini hidroelektrane i solarne parkove. Kao pionir na lokalnom tržištu, naše ambicije su velike i nastavićemo da idemo u ovom smeru“, rekla je Čila Ihas, predsednica Izvršnog odbora UniCredit Banke Srbija.\n„Kompanija Elicio je ponosna što je ovo prvi projekat za koji je omogućeno finansiranje nakon novih uredbi koje je Vlada Srbije usvojila u junu 2016. godine. Istovremeno, to dokazuje kvalitet našeg projekta Malibunar i poverenje koje i Elicio, kao investitor, i UniCredit, kao kreditor imaju u državu Srbiju. UniCredit ima solidno iskustvo u finansiranju obnovljivih izvora energije u Centralnoj i istočnoj Evropi i snažno prisustvo u Srbiji, što ga čini pouzdanim finansijskim partnerom sa kojim smo uspostavili dugoročni odnos“, dodao je Ludo Vandervelden, generalni menadžer kompanije Elicio NV.\nNa predlog Ministarstva rudarstva i energetike, u junu 2017. godine unapređene su uredbe o obnovljivim izvorima energije, čime su stvoreni uslovi za početak izgradnje drugog vetroparka kompanije Elicio NV, koji se nalazi u blizini vetroparka Malibunar. U vetroelektranu Alibunar (42 MW), koja će se sastojati od 21 turbine, biće uloženo oko 80 miliona evra.\nTagovi: Elicio, energija vetra, GGF, Green for Growth Fund, Malibunar, vetropark\nPočetna » Vesti » OIE » Više od 9 miliona evra za izgradnju vetroparka Malibunar


DR RADE DOROSLOVAČKI: Regionalni značaj novosadskog Naučno-tehnološkog parka - Nira Press\nPočetna » DR RADE DOROSLOVAČKI: Regionalni značaj novosadskog Naučno-tehnološkog parka\nPolovinom 2018. godine treba da bude završena druga faza izgradnje NTP koji će imati 29.000 kvadratnih metara, od kojih će na 10.000 metara biti učionice i laboratorije Fakulteta tehničkih nauka. Ostali prostor namenjen je kompanijama koje su osnovali profesori FTN. Zaposliće se još oko 3.000 novih inženjera a vrednost investicije je 13 miliona evra\ndr Rade Doroslovački\nPotpisivanjem ugovora, početkom juna ove godine, sa izvođačem radova za drugu fazu izgradnje Naučno-tehnološkog parka Univerziteta u Novom Sadu, sve je spremno da u dogledno vreme Vojvodina i Srbija dobiju jednu od najvećih i najznačajnijih institucija za edukaciju i razvoj visokih tehnologija. Dekan Fakulteta tehničkih nauka prof. dr Rade Doroslovački kaže u razgovoru za Magazin Biznis da je reč o jednom od najznačajnijih projekata i podseća da će Naučno-tehnološki park u Novom Sadu, posle druge faze izgradnje, imati površinu od 29.000 kvadratnih metara.\nOd toga će na 10.000 metara kvadratnih biti učionice i laboratorije Fakulteta tehničkih nauka, a ostali prostor namenjen je kompanijama u čijem nastajanju su učestvovali profesori Fakulteta tehničkih nauka i koje će tu zaposliti još oko 3.000 novih inženjera. Izgradnja druge faze Naučno-tehnološkog parka novosadskog Univerziteta trebalo bi da bude završena polovinom 2018. godine.\nDekan dr Rade Doroslovački podsećadasuu prvoj fazi izgradnje Naučno-tehnološkog parka, u prošlih nekoliko godina, izgrađeni zgrada rektorata i građevinskog departmana Fakulteta tehničkih nauka.


Kampovanje ispred Vlade, pa štrajk glađu - Ozonpress :: internet portal\nTag: efektiva, krediti, švajcarski franak\nGrađani koji imaju kredite u švajcarskim francima će u subotu, 28. novembra početi jednonedeljni protest ispred Vlade Srbije, kaže Dejan Gavrilović iz udruženja Efektiva i dodaje da su spremni šatori u kojima će dežurati sve dok im se neko ne obrati i izađe sa modelom rešavanja njihovog problema.\nGostujući u Novom danu N1 televizije, Gavrilović je istakao da će protest početi u 10 časova ispred NBS a da će u podne biti ispred Vlade i da je to protest bez razilaženja.\nImaju, kaže, spremne i naredne korake, ako ovaj protest ne urodidi plodom a to je štrajk glađu.\nOni su nezadovoljni radom Radne grupe formirane da nađe rešenje za problem konverzije kredita u francima jer su svi rokovi probijeni a nema rezultata rada. “Prvobitno je dat rok od 15 dana pa se to nije desilo. Onda je ministar Vujović pre nedelju dana rekao da će za dan, dva objaviti konačno rešenje ali ni to se nije desilo. Sve zemlje regiona to pitanje rešavaju a mi se bavimo matematikom i formulama”.\nGavrilović ukazuje da čak i da Radna grupa izađe sa konačnim rešenjem ono ne bi bilo obavezujuće već na nivou apela i bankama bi bilo ostavljeno da li će da ga prihvate ili ne.\nGovoreći o četiri modela koja je predložila NBS, on je istakao da su ta rešenja doživeli debakl jer je samo 14 odsto zaduženih građana prihvatilo neki od modela i to kao kratkotrajan predah a ne konačno rešenje.\nPrema njegovim rečima, položaj gražana koji su prihvatili neki od modela je nešto bolji. Ako im je u momentu uzimanja kredita rata bila oko 20.000 dinara ona je skočila na 50.000 dinara a nakon prihvatanja nekog od modela ona je smanjena za dve ili tri hiljade dinara, pojašnjava on.\nKonačno rešenje kojim bi građani bili zadovoljni je da se krediti konvertuju u evre po paritetu koji je važio na dan isplate. “Banke to ne želi. To je rešenje primenjeno u Crnoj Gori i Hrvatskoj a ima najava da će biti primenjeno u Bosni”.\nAko banke ne pristanu na to rešenje, Gavrilović kaže da postoje presude koje ukazuju da će trajno rešenje do koga će se doći sudskim putem biti upravo to.


Još jedna internet podvala: Ovo nije slika sa protesta u Turskoj (Foto)\nSlika mosta krcatog ljudima, koja je navodno napravljena na aktuelnim antivladinim protestima u Turskoj, obišla je sve društvene mreže i izazvala veliku pažnju. Međutim, utvrđeno je da se ne radi o autentičnoj fotografiji.\nSporna slika ne samo da nije snimljena na trenutnim demonstracijama u Istanbulu, već i ne datira iz ove godine.\nIsta fotografija može se naći na jednom forumu iz 2012. godine i predstavlja prizor sa Interkontinentalnog evroazijskog maratona.\nSlika je postavljena prošle godine na jednom internet forumu\nU demonstracijama koje danima bukte u Turskoj više od 900 ljudi je uhapšeno, a kako je jutros izjavio ministar unutrašnjih poslova Muamer Guler, u sukobima policije i demonstranata povrijeđeno je 26 policajaca i 53 građana.


Drevna nega Kineskinja: jednostavan način da pomoću čaja otklonite bore — Dnevni rituali — Lovesensa.rs\nUz tradicionalnu kinesku medicinu najčešće vezujemo akupunkturu, međutim, njihova drevna medicina velikim se delom zasniva na korišćenju bilja, korenja i plodova za određena stanja, uključujući i negu kože. Tako nije čudno da se Kineskinje za očuvanje lepote oslanjaju na pet hiljada godina stare biljne preparate. Veruju da određeni preparati podstiču cirkulaciju, hidratizuju, poboljšavaju teksturu i elastičnost kože, a neke od njih s nama je podelila akupunkturološkinja dr Vesna Gorički.\nJoš jedan način da upotrebite med: kupka od medaBlagotvorna svojstva meda su mnogobrojna, a jedan od načina da ga iskoristite je i nežna kupka od meda.\nKina se smatra domovinom čaja, a Kinezi ga konzumiraju i kao napitak i kao lek, pa zauzima centralno mesto u mnogobrojnim ritualima. Beli čaj, koji je dragoceniji od poznatijeg zelenog, čak deset puta snažnije štiti kožu od oksidacijskog stresa koji smanjuje ćelijske funkcije kože, što ovom čaju daje izvrsno pomlađujuće delovanje, utvrdilo je američko istraživanje univerziteta Hospitals of Cleveland.\nLek za umorne oči: evo koji jednostavan trik može pomoći kod umornih očiju


KOKOŠKOV POMAŽE PARTIZANU: Fenerbahče ima novog pleja! | Novosti.RS\nNije na najbolji način počeo takmičenje u Evroligi gde njegovi puleni imaju skor 4-4, a posebno boli poraz od Barselone od čak 42 poena razlike (97:55) u poslednjem meču.\nU klubu su se odlučili da pojačaju ekipu pred nastavak sezone. Na poziciji plejmejkera je doveden Aleks Perez, Meksikanac koji je sezonu počeo u ekipi Bašakšehira.\nOva vest obradovaće navijače Partizana pošto je Bašakšehir rival crno-belih u Evrokupu.\nIgor Kokoškov KK Fenerbahče košarka Aleks Perez\nKLASIČAN nokaut doživeo je tim Igora Kokoškova u 8. kolu Evrolige. Fenerbahče je u duel sa Barselonom ušao kao autsajder, ali niko nije očekivao da će iz njega izaći sa drugim najubedljivijim porazom u klupskoj istoriji - 55:97!


PRODAO ZLATO SA MONDIJALA: Francuski fudbaler rešio da zaradi na medalji iz Rusije - Mondijal, Fudbal\nHotSport»Fudbal»Mondijal»PRODAO ZLATO SA MONDIJALA: Francuski fudbaler rešio da zaradi na medalji iz Rusije\nPRODAO ZLATO SA MONDIJALA: Francuski fudbaler rešio da zaradi na medalji iz Rusije\nVladimir Andonov| 2020-05-22T11:56:40+02:00\t22. maja 2020. 11:57|0 komentara|HotSport\nNeimenovani francuski reprezentativac u fudbalu rešio je da unovči zlatnu medalju osvojenu na Svetskom prvenstvu u Rusiji 2018. godine.\nOn je od prodaje zaradio 71.875 dolara, a organizator je bila aukcijska kuća ‘Julien’s Auctions’ iz Los Anđelesa.\nZbog pandemije korona virusa, licitacija je obavljena preko interneta, a pristiglo je više od 10 ponuda – najveća iz Velike Britanije.\nPored medalje francuskog fudbalera, na aukciji su se našle još dve: jedna sa SP u Sjedinjenim Državama 1994, a druga sa Mondijala 2002. godine.\nZlato iz Amerike je prodato za 48.000, dok je iz Japana i Južne Koreje dostiglo cenu od 50.000 dolara.\nNA POLUVREMENU MU JE ZAZVONIO TELEFON: Nesvakidašnja scena – fudbaleru Hofenhajma saopštili da mu se porađa žena, on napustio utakmicu sa Zvezdom!Fudbaleri Hofenhajma savladali su Crvenu zvezdu rezultatom 2:0 u prvom kolu Lige Evrope.\nFudbaleri Hofenhajma savladali su Crvenu zvezdu rezultatom 2:0 u prvom kolu Lige Evrope.


FoNet portal :: Pretraga / tagId=38616\nGrađani koji su danas u Beogradu blokirali most Gazelu i autoput kod Centra Sava počeli su posle 15 sati da se povlače, a saobraćaj je pušten prema centru grada i sa autoputa iz pravca Sajma, javljaju reporteri FoNeta sa terena.\nMetro u Beogradu na vodi\nU okviru izmena i dopuna Prostornog plana područja posebne namene za projekat Beograd na vodi, u taj dokument dodat je poseban odeljak "metro", uz napomenu da se "u obuhvatu predmetnog plana nalaze delovi trase dve planirane linije beogradskog metroa kao i tri metro stanice – Sajam, Mostar i Savski trg", objavio je danas portal eKapija.\nStefanović na sajmu naoružanja\nPotpredsednik Vlade i ministar odbrane dr Nebojša Stefanović, koji boravi u zvaničnoj poseti Kraljevini Španiji, danas je posetio Sajam naoružanja i vojne opreme "FEINDEF'21" u Madridu.\nZelena "Pink Lady"\nNa Sajmu automobila u Padovi, kompanija Pink Media Group i PR-DC. predstavili su prvi ružičasti automobil Pink Lady, konstruisan na pogon zelenom energijom, čija je snaga 504 konjske snage, objavio je pink.rs.\nVakcinacija do 20 sati\nPunkt za vakcinaciju protiv korona virusa na Beogradskom sajmu danas će raditi do 20 časova, a otvoren je za sve zaposlene u ugostiteljstvu i za muzičke izvođače.\nSrpski privrednici u Tirani\nPrivrednici iz Srbije učestvovaće od 1. do 4. decembra ove godine na Međunarodnom opštem privrednom sajmu "Tirana International Fair 2021" koji se održava u glavnom gradu Albanije, Tirani, saopštila je danas Privredna komora Srbije (PKS).\nNisam mag inovacija\nVlasnik Pink media grupe Željko Mitrović i predstavnici kompanije PR-DC predstavili su na sajmu u Dubaiju dron IKA 20 i uspostavili kontakt sa "velikim brojem onih koji su zainteresovani za ovaj, ali i ostale inovativne proizvode koje je razvio Pinkov istraživačko-razvojni centar", objavljeno je danas na portalu Pink.rs.\nOrganizovanjem Sajma naoružanja i vojne opreme vlast u Srbiji je omogućila povlašćenim proizvođačima oružja i vojne opreme da delegacijama nesvrstanih zemalja koje učestvuju na konferenciji u Beogradu ponude niz proizvoda namenjenih ubijanju ljudi i uništavanju materijalnih dobara, ocenile su danas Žene u crnom.


„UNICEF: 70 godina u Srbiji“ izložba fotografija u Subotici\nSubotica, 16. oktobar 2017 – Izložba fotografija, „UNICEF: 70 godina u Srbiji”, otvorena je danas na Trgu slobode u Subotici. Izložbu su otvorili Miroslava Babić, članica Gradskog veća zaduženа za oblast kulture, i Michel Saint-Lot, direktor UNICEF-a u Srbiji. Izložba će u Subotici biti postavljena do 22. oktobra 2017.\n„Ovo je sjajna prilika da podsetimo koliko su prava deteta važna. Ne za jedno dete nego za svu decu. Čast nam je što je izložba u našem gradu,” istakla je Miroslava Babić, članica Gradskog veća Subotice zaduženа za oblast kulture.\nPostavka kroz fotografije prikazuje sedam decenija posvećenog rada UNICEF-a u Srbiji, od 1947. godine kada su prve pošiljke humanitarne pomoći upućene deci i porodicama u bivšoj Jugoslaviji, pa sve do današnjih dana.\n„UNICEF je uvek bio deo istorije ove zemlje. Od 1947. godine, pomagali smo na različite načine – od pružanja humanitarne pomoći do sistemske podrške Vladi u reformskim procesima. Uvek smo radili zajedno, u partnerstvu, sa istim ciljem – da dopremo do svakog deteta kojem je podrška potrebna. Obeležavanjem 70. godišnjice rada UNICEF-a u Srbiji je prilika da se podsetimo na obećanja koja smo dali deci, i da se ponovo obavežemo da ćemo ih ispuniti – da ćemo raditi na tome da svako dete dostigne svoj puni potencijal”, poručio je Michel Saint-Lot, direktor UNICEF-a u Srbiji.\nIzložba „UNICEF: 70 godina u Srbiji” je retrospektiva koja kroz fotografije prikazuje UNICEF-ovo aktivno pružanju humanitarne i razvojne pomoći, podršku zdravstvenom, obrazovnom i sistemu socijalne zaštite dece.\nNakon Subotice, izložba će biti postavljena i u Nišu i Pirotu, gde će biti predstavljena građanima tokom oktobra i novembra meseca.


Bečejski mozaik 19 novembar 2021\nU poslednjem izveštaju Interresorne komisije opštine Bečej, u prvih šest meseci 2021. godine, navodi se da je za decu primljeno 44 zahteva i da je iz prethodnog perioda preneto dva.\nOd ukupno 46 zahteva postupak procene deteta je okončan predlogom individualnog plana podrške u 33 slučaja, a u 13 slučajeva nije okončan postupak.\nZahtevi su prvi put podneti za 15 dece, drugi put za isto dete u 15 slučajeva, treći put za isto dete u jednom slučaju, a zahtevi su više od tri puta podneti u dva slučaja.\nRazlozi za ponovno javljanje dece koje je komisija registrovala u prvoj polovini 2021. godine su upućivanje deteta u školu za decu sa smetnjama u razvoju (12), obezbeđivanje IOP 2 (2), podrška stručnjaka iz određene oblasti (1), obezbeđivanje ličnog pratioca (1), odlaganje upisa u prvi razred osnovne škole na godinu dana (2).\nDominantne teškoće su bile kod 6 dece smetnja u intelektualnom funkcionisanju, u tri slučaja komunikacijske smetnje (smetnje iz spektra autizma i ADHD), nije podnet nijedan zahtev za dete sa telesnim invaliditetom, ali jeste 6 zahteva za decu sa višestrukim smetnjama (invaliditet, intelektualne i komunikacijske smetnje).\nTeškoće u čitanju, pisanju i računanju (ukoliko nisu prisutne intelektualne ili čulne smetnje) imalo je troje dece, teškoće u učenju zbog problema u ponašanju ili emocionalnom razvoju imalo je dva deteta, a bilo je i 11 dece iz socijalno-ekonomski nestimulativnih sredina i dvoje s teškoćama u govornom razvoju.\nBroj dece po uzrastu je sledeći: od 3 do 6,5 godina 10, od 6,5 do 10 godina 8, od 10 do 14 godina 4 i od 14 do 18 godina 11. Po polu: ženski 15, muški 18.\nOd navedenog broja jedno dete je pohađalo predškolski program, 8 pripremni predškolski program, 21 osnovnu školu, a troje nije bilo uključeno u sistem obrazovanja.\nNavode se i razlozi zbog kojih dete nije bilo uključeno u sistem obrazovanja, u jednom slučaju reč je o kalendarskom uzrastu deteta do 5,5 godina, u jednom slučaju o neodgovornosti roditelja/staratelja, piše u izveštaju interresorne komisije i u jednom je dete pauziralo posle osnovne škole.\nŠto se broja i strukture predložene podrške u 2021. godini tiče, u izveštaju komisije navedene su predložene podrške i realizacija tih predloga. Ukupno je 16 dece je upućeno u školu za obrazovanje učenika sa smetnjama u razvoju. U 9 slučajeva je predložena podrška stručnjaka (defektolog, psiholog, lekar specijalista) i te mere nisu ostvarene. Predložena je izrada IOP 2 za 5 učenika, u izveštaju IRK navodi se da je mera ostvarena, ali i da IRK nema povratnu informaciju o realizaciji podrške, te je verovatno načinjena greška prilikom upisivanja tih podataka u tabelu.\nU jednom slučaju, koliko je i predloženo, obezbeđen je lični pratilac detetu i u tri slučaja je odložen upis u prvi razred osnovne škole.\nU izveštaju su navedene teškoće u radu interresorne komisije, a to su nemogućnost organizovanja procene deteta u prirodnim životnim okolnostima u situaciji izmenjenog stanja uzrokovanog pandemijom koronavirusa, neblagovremeno podnošenje zahteva nakon što se završi školska godina kada je teško doći do podataka o detetu iz škole i često podnošenje zahteva bez jasnog obrazloženja i dokumentacije, što usporava izradu mišljenja.\nDodatna podrška obuhvata prava, usluge i resurse koji detetu, učeniku i odraslom obezbeđuju prevazilaženje fizičkih, komunikacijskih i socijalnih prepreka unutar obrazovnih ustanova i zajednice. Dodatna podrška obezbeđuje se, bez diskriminacije po bilo kom osnovu, svakom detetu, učeniku i odraslom u cilju uključivanja, učešća i napredovanja po pravilu u nesegregisanom obrazovnom okruženju do završetka srednjeg obrazovanja, kao i nesmetanog obavljanja svakodnevnih životnih aktivnosti i kvalitetnog života u zajednici.\nŠta su mere dodatne podrške?\nViše iz ove kategorije « Izveštaj o rasveti nije predstavljen SO: Veća ušteda od garantovane\tJavna rasprava o Planu upravljanja otpadom: Mnogo nejasnoća u Planu »


Pčelari najveći gubitnici klimatskih promena - Pčelarstvo | Agroklub.rs\nPčelarstvo je najosetljivija grana agrara kada su u pitanju vremenske prilike, ocenjuje predsednik Društva pčelara "Jovan Živanović", Đorđe Mrkić.\n"Na žalost, ne možemo se pohvaliti dobrim karakteristikama ove godine, a već niz godina idemo iz lošijih rezultata u lošije", žali se predsednik novosadskog društva pčelara "Jovan Živanović", Đorđe Mrkić.\nOn podseća na hladno i vlažno proleće i nakon toga ozbiljnu sušu i tropske temperature, koje nisu pogodovale ni biljkama ni pčelama. Sve u svemu, ovo je jedna veoma nepovoljna godina, tvrdi Mrkić.\nPčele najosetljivije u agraru\nPčelarstvo je najosetljivija grana agrara, kada su u pitanju vremenske prilike, ocenjuje Đorđe Mrkić. Samtra da, kada je reč o biljnoj proizvodnji, poljoprivrednik na razne načine može da utiče na sušu i visoke temperature:\n"Oni koji su u sušnoj godini imali sistem za navodnjavanje, ovo je bilo svojevrsni plus, jer nadoknadom vode biljke su imale izobilje svetlosti i toplote za razvoj. Takođe i u zaštićenim prostorima su umanjene štete od vremenskih promena. Za nas pčelare to je gotovo nemoguće. Pčele zbog klimatskih promena trpe velike štete".\nPčelarstvo nije samo pitanje novaca i izvoza\nNa žalost, zbog loše godine i malog prinosa meda u košnicama, verovatno će i izvoz meda biti značajno manji nego prethodnih godina. Nije samo med značajan za našu ekonomiju i poljoprivredu, objašnjava Mrkić:\n"Postoje koristi pčela koje su mnogo veće, a to nauka već dugo vremena dokazuje, tako da je za našu državu pitanje izvoza meda manje bitno od pozitivnog uticaja pčela na oprašivanje i zaštitu životne sredine. Za celokupni agrar bitan je eko - sistem i biodiverzitet".\nDa li će kod nas prinosi meda biti veći ili manji, ne utiče toliko na cenu meda (Verica Matić)\nPravi med je sve traženiji u svetu\nS obzirom na to da je proces globalizacije sveta u toku, tako smo i mi na neki način uključeni u svetska kretanja cene meda. To da li će kod nas prinosi meda biti veći ili manji ne utiče toliko na cenu meda na domaćem tržištu. Preslikava se cenovna situacija sa globalnog tržišta.\n"Ono što je za nas na neki način ohrabrujuće, jeste to da se u svetu sve više vodi računa o tome šta je pravi med, a šta nije. I svetsko tržište je bilo opterećeno, i još uvek jeste, velikim količinama falsifikata. Neke tendencije u budućnosti nagoveštavaju porast cene meda na svetskom tržištu, što će se preliti i na naše tržište. Neće to biti u tako kratkom periodu, odnosno ove zime, ali u narednim godinama hoće", kaže Mrkić.\nZa građane stabilna cena meda\nRaspon cena meda kod nas je između 800 i 1.200 dinara za kilogram. Mešani medovi ili jeftiniji medovi, kao što je livadski, mogu se kupiti za približno 800 dinara za kilogram. Sertifikovan Fruškogorski lipov med se prodaje za približno 1.200 dinara za kilogram. To je standardna cena meda, koja je već duže vreme aktuelna.\nKlimatske promene Pčelarstvo Eko-sistem


Generalni sekretar SDA uputio pismo predsjedavajućem Skupštine TK: Odluka o povećanju primanja je krajnje neodgovorna - Stranka Demokratske Akcije Gradski Odbor Tuzla\nGeneralni sekretar SDA uputio pismo predsjedavajućem Skupštine TK: Odluka o povećanju primanja je krajnje neodgovorna\nBy admin Vijesti Komentari isključeni za Generalni sekretar SDA uputio pismo predsjedavajućem Skupštine TK: Odluka o povećanju primanja je krajnje neodgovorna\nGeneralni sekretar SDA Amir Zukić uputio je pismo predsjedavajućem Skupštine TK povodom odluke Skupštine Tuzlanskog kantona o povećanju primanja zastupnicima, pismo prenosimo u cijelosti:\nodluku o povećanju primanja zastupnicima Skupštine Tuzlanskog kantona smatramo krajnje neodgovornom. Ova odluka je u direktnoj suprotnosti sa stavom koji je prethodno zauzeo Kantonalni odbor SDA Tuzlanskog kantona.\nŽelimo vas podsjetiti da su organi Stranke usvojili prijedlog mjera za pomoć privredi, podsticaju zapošljavanja, smanjenju javne potrošnje, te unapređenju socijalne i zdravstvene zaštite, kojima se predviđaju smanjenja plaća u javnom sektoru a nikako povećanja! Ovaj Program je obavezan za sve kadrove SDA na svim nivoima vlasti i svi koji ga se ne budu pridržavali snosit će odgovornost.\nStoga, tražimo da Skupština Tuzlanskog kantona hitno povuče odluku o povećanju primanja zastupnika, i plaće vrati na prijašnje stanje.\nUkoliko Skupština Tuzlanskog kantona ne povuče spornu odluku, tražimo da se zastupnici SDA u ovom tijelu odreknu razlike u povećanju plaća i paušala”, napisao je u svom pismu sekretar Zukić.


Oproštajna turneja Angele Merkel: Ima li simbolike u njenom planu puta? | Ekspres.net\nIma li ikakve simbolike u tome što će jedna od poslednjih, ako ne i poslednja međunarodna turneja Angele Merkel kao nemačke kancelarke biti na Zapadnom Balkanu? Na manje od dve nedelje do parlamentarnih izbora u Nemačkoj, Merkelova najpre dolazi u Beograd, 13. septembra, a dan kasnije putuje u Tiranu.\nU Beogradu će se sastati sa predsednikom Srbije Aleksandrom Vučićem, a najavljeno je da će razgovarati o političkoj i ekonomskoj saradnji, kao i o evrointegracijama.\nO istim temama će 14. septembra u Tirani razgovarati sa premijerom Albanije Edijem Ramom.\nNajavljeno je da će se kancelarka u ponedeljak u Beogradu sastati i sa predstavnicima civilnog društva iz šest zemalja Zapadnog Balkana.\nPre povratka u Berlin kancelarka će održati bilateralne razgovore sa šefovima vlada Kosova, Bosne i Hercegovine, Crne Gore i Severne Makedonije.\nIspada da, baš u skladu sa nadimkom koji su joj dodelili – politička majka balkanskih lidera – obilazi svoju „decu“ pre odlaska u zasluženu penziju.\nTo predstavlja kraj jedne ere tokom koje je, više od decenije i po, Merkelova igrala jednu od ključnih uloga na Balkanu.\n„Verujem da ćemo biti dobri domaćini i da ćemo moći da razgovaramo i saznamo o nemačkom pogledu na Balkan“, izjavio je tokom prošlonedeljnog samita na Bledu Aleksandar Vučić, a potom je naglasio da država ne može brzo da napreduje ukoliko ima Nemačku za protivnika, već samo na svojoj strani.\nČinjenica jeste da je Srbija u Nemačkoj i Merkelovoj imala prilično pouzdanog partnera, zahvaljujući delom i dobrim odnosima koje je sa njom izgradio sam Vučić.\nA to partnerstvo ogledalo se na više nivoa. Prvi je, svakako, onaj politički, pored ostalog i preko podrške evrointegracijama, pre svega kroz Berlinski proces. A to je inicijativa koju je lansirala upravo sama Merkelova, avgusta 2014. godine, s ciljem da se poboljša regionalna saradnja na Zapadnom Balkanu kako bi se ubrzao prijem ovih država u Evropsku uniju.\nNišta manje značajno bilo je partnerstvo i na poslovno-privrednom nivou, što se pre svega ogledalo u investicijama koje su iz Nemačke stizale u Srbiju. Nemačke firme koje zapošljavaju hiljade radnika su među najprisutnijima u Srbiji.\nKako, međutim, svaka medalja ima dve strane, tako je i sa ovom srpsko-nemačkom. Jer ona tamnija strana vezana je za odnos zvaničnog Berlina prema kosovskom problemu.\nNemačka je, naime, jedna od onih zemalja koja nepopustljivo stoji na stanovištu da je pitanje nezavisnosti Kosova gotova stvar o kojoj dalje ne može da se razgovara.\nPoznato kada će Angela Merkel posetiti Srbiju\nZa kraj mandata\nSvet 08.09.2021. 15:42\nTačnije – može, ali samo oko postizanja „sveobuhvatnog sporazuma o normalizaciji odnosa uz međusobno priznanje“. Upravo je Berlin, naime, zaslužan za ovu formulaciju iza koje se čak i neskriveno od Srbije traži da prizna Kosovo kao nezavisnu državu.\nU skladu sa tim, Nemačka se oštro protivila bilo kakvoj pomisli o mogućem prekrajanju granica, razmeni teritorija ili bilo čemu drugom što bi moglo da liči na novo razgraničenje na Balkanu.\nIsti stav, naravno, Nemačka ima i kada je Republika Srpska, odnosno Bosna i Hercegovina, u pitanju. O tome svedoči i podrška koju je od Merkelove dobio novi visoki predstavnik međunarodne zajednice za BiH, Oskar Šmit, iako su nezadovoljstvo njegovim postavljanjem iskazali gotovo svi, a najviše srpska strana.\nAngela Merkel Zapadni Balkan beograd\nSvet 15.07.2021. 07:05\nOčekivanja da će, nakon izbora u septembru, kandidat konzervativnog bloka za kancelara Nemačke Armin Lašet naslediti kancelarku Angelu Merkel na čelu najveće evropske ekonomije, uveliko su porasla, s obzirom na vođstvo Lašetove Hrišćansko-demokratske unije (CDU) u anketama javnog mnjenja.


Održana konferencija „Kreiranje obrazovnih politika na osnovu podataka i rezultata istraživanja“ : Inkluzija\nKonferencija „Kreiranje obrazovnih politika na osnovu podataka i rezultata istraživanja“ održana je u utorak, 13. juna, u beogradskom hotelu Park. Konferenciju su zajednički organizovali Sektor za razvoj i visoko obrazovanje Ministarstva prosvete, nauke i tehnološkog razvoja i Tim za socijalno uključivanjei smanjenje siromaštva Vlade Republike Srbije kao jednu od aktivnosti u okviru Programa za kreiranje politika na osnovu podataka i rezultata istraživanja.\nKonferenciju je otvorila pomoćnica ministra za razvoj i visoko obrazovanje Prof. dr Vesna Mandić ističući važnosti saradnje kreatora politika i naučne zajednice. Ona je prezentovala aktuelne napore Ministarstva u cilju izgradnje informacionog sistema i uspostavljanja analitičkih kapaciteta, kao i planove za buduće aktivnosti u procesu prikupljanja i korišćenja podataka od značaja za bolje sagledavanje stanja u obrazovanju, i formiranja baze koju čine podaci iz oblasti obrazovanja i nauke. Pomoćnica je najavila početak prikupljanja individualnih podataka o učenicima i studentima nakon usvajanja novog Zakona o osnovama sistema obrazovanja i vaspitanja, kao i Zakona o visokom obrazovanju, koje će praćenje sistema učiniti kvalitetnijim.\nSkupu se obratila i Severine Leonardi, zamenica direktora Kancelarije UNICEF-a za Srbiju, koja je istakla da svako dete ima pravo na obrazovanje i da obrazovanje ne predstavlja luksuz već potrebu i da pristup obrazovanju ne sme da bude ograničen. UNICEF je uvek pružao podršku Ministrastvu u procesu razvoja i praćenja podataka u obrazovanju, a posebno uspostavljanjem analitičke jedinice zahvaljujući sredstvima Švajcarske agencije za razvoj i saradnju. Istakla je da će podaci koje Ministarstvo prikuplja omogućiti da se bolje sagledaju razmere problema u obrazovanju dece, posebno dece iz osetljivih grupa.\nU uvodnom delu konferencije obratio se i Ivan Sekulović, menadžer Tima za socijalno uključivanjei smanjenje siromaštva Vlade Republike Srbije, i istakao značaj Programa čiji su ciljevi u skladu sa budućim potrebama našeg obrazovnog sistema i društva u celini, glavnim strateškim ciljem Vlade RS – pristupanjem Evropskoj uniji. Podaci kojima Ministarstvo raspolaže sigurno će biti deo Trećeg nacionalnog izveštaja o socijalnom uključivanju i smanjenju siromaštva, ali i u drugim programima – otvorenom metodu koordinacije, Programu ekonomskih reformi i Programu reformi politike zapošljavanja i socijalne politike.\nNa konferenciji su predstavljeni sledeći istraživački radovi iz oblasti obrazovanja:\nAnaliza ponude i potražnje na tržištu rada mladih sa srednjom stručnom spremom u periodu 2011-2015, autor Lazar Živković\nKarakteristike nastavnog osoblja u obrazovnom sistemu Srbije: analiza zarade, rodne zastupljenosti i starosti nastavnika po obrazovnim nivoima, autor Nemanja Vuksanović\nZaposleni u obrazovanju – Analiza stručne spreme, mesečne zarade, starosti i rodne zastupljenosti nastavnog osoblja po radnim mestima u osnovnom i srednjem obrazovanju, autor Tatjana Skočajić\nAnaliza kombinovanih odeljenja; izazovi na prelasku dece iz kombinovanih odeljenja u 5. razred prilikom prelaska u matičnu školu, autorski tim Bojana Đurđević, Anđelka Janić, Marko Kovačević\nUnapređenje kvaliteta inkluzivnog obrazovanja zasnovano na otvorenim podacima, autorski tim Olja Jovanović, Ljiljana Plazinić, Slaven Bogdanović, Ana Vušurović Lazarević.\nUčesnici skupa bili su relevantni predstavnici institucija, instituta i organizacija koji su imali prilike da daju svoje sugestije za unapređenje Programa u tri ključne njegove komponente:\nUnapređenje saradnje između donosilaca odluka i naučno istraživačke zajednice;\nSam Program za kreiranje politika na osnovu podataka i rezultata istraživanja predstavila je Dragana Malidžan Vinkić, koordinatorka za obrazovanje u Timu, kao i buduće planove Ministarstva i Tima u daljoj realizaciji Programa – obuka za zaposlene u Ministarstvu, pokretanje novog konkursa za mlade istraživače na početku karijere koji će se realizivati u julu mesecu.


DETALJ SA DERBIJA KOJI JE SVIMA PROMAKAO: Miletić opalio šamar Borjanu - Sportski Portal\nMnogi nisu obratili pažnju na taj deo, a upravo je to bilo razbesnelo i Borjana i Pankova\nBilo je tenzije i varnica na ivici opšte tuče među fudbalerima na 161. Večitom derbiju.\nPosebno je sve eskaliralo nakon vodećeg gola Sejdube Sume, a sve je bilo prouzrokovano upravo njegovim ponašanjem posle pogotka, koji je proslavio pred navijačima Crvene zvezde.\nUbrzo su mu pritrčali i ostali saigrači da slave s njim što se nije dopalo Milanu Borjanu koji je upao među njih u pokušaju da otera Sumu i očita mu lekciju.\nIpak, usledila je reakcija ostalih igrača Partizana, a među najratobornijima je bio Nemanja Miletić, koji je bez pardona rukom po licu udario Borjana.\nSve to je video Radovan Pankov koji je pritrčavao od pozadi kako bi razdvojio igrače, ali kada je video šta se desilo dao se u sprint i s leđa uleteo na Miletića i Bojana Ostojića koji je bio pored njega.\nTada je nastala još veća gužva i koškanje i delovalo je da će doći do tuče, ali na svu sreću je bilo prisebnih, došao je i sudija Jovanović pa su se zaraćene strane razdvojile.\nAli promaklo mu je to da je Miletić udario Borjana, da je video verovatno bi ga kaznio na adekvatan način, kao što je javnim opomenama kaznio Sumu i Borjana kada se gužva raščistila\nPovezane temeCrvena zvezdaDomaći fudbalFK Crvena zvezdaFK PartizanMilan BorjanNemanja MiletićPartizanRadovan PankovŠamarVečiti derbiVestiVideo


17.11.2017 u 21:20\nATINA – Hiljade Grka marširalo je danas kroz ulice Atine, kako bi obeležili godišnjicu studentske pobune iz 1973. godine, protiv vojne hunte koja je tada vladala državom. Više od 10.000 demonstranata prošetalo je do ambasade SAD u Atini, koju su neki demonstranti optužili da je podržavala huntu. Oko 5.000 policajaca danas se nalazilo na ulicama Atine, prenosi Rojters. Ranije danas, Grci su položili cveće ispred Politehničkog fakulteta u Atini, kako bi odali počast poginulima tokom pobune. Nakon marša, manje grupe demonstranata zapalile su kontejnere i bacali kamenje na policiju nadomak fakulteta, prenosi Rojters. Ovaj marš, koji se održava svake godine, postao je središnja tačka protesta protiv mera vlade, zbog krize koja je izbila 2010. u Grčkoj, usled čega je stotine\nOd našeg dopisnika Atina – Desetine migranata, koji stižu iz cele Grčke, okupljaju se već nekoliko dana u centru Soluna, odakle nameravaju da krenu na marš prema severnoj granici Grčke. Pogranične jedinice su u pripravnosti jer nije nemoguće da ogorčeni migranti pokušaju da na silu pređu granicu prema Makedoniji. Reč je uglavnom o mladim muškarcima, ženama i deci koji su stekli uslov da sa azilantskim papirima otputuju u zapadnu Evropu i tamo se pridruže svojim porodicama. Međutim, kako ovaj proces ozbiljno kasni i u mnogim slučajevima je prekoračen šestomesečni zakonski rok u kome imaju pravo da se ujedine sa najbližima u drugim evropskim zemljama, migranti su odlučili da sami reše problem.\n10.07.2017 u 15:45\nOd našeg dopisnika ATINA – Priprema za prvu sednice Visokog saveta za saradnju Grčka-Srbija koji se 13.jula održava u Solunu bila je u Atini glavna tema susreta prvog potrpredsednika vlade i ministra inostranih poslova Ivice Dačića sa šefom grčke diplomatije Nikosom Kocijasom tokom radne posete Grčkoj . Ovaj skup kome će predsedavati premijer Aleksis Cipras, a na kome će učestvovati naša delagacija na najvišem nivou na čelu sa predsednikom Aleksandrom Vučićem poseban je oblik učvršćivanja saradnje i jačanja veza između Atine i Beograda.Predviđena je i sednica dve vlade kako bi se lakše dogovarale konkretne akcije i zatim,sprovodile u život. Ovaj oblik saradnje u vremenima kada se Evropa nalazi u krizi i kada je regionalno povezivanje i bolje razumevanje od ogromnog značaja,


Spasili migrante, a sad blokirani dva mesec na moru\nTanjug 8. septembra 2020. 11:56\nRIM – Pet sedmica trgovacki brod kompanije “Maersk Etiene”, koji je na poziv malteške obalne straže spasio migrante iz gumenog čamca, blokoran je u teritorijalnim vodama Malte, jer im je zabranjeno da spasene migrante iskrcaju na ostrvo, pise u opsirnom clanku list “Avenire”.\n“Posada broda i 27 brodlomnika su na kraju svojih snaga, molim vas pomozite nam da im nađemo sigurnu luku”, poslao je video poruku kapetan posade Vladimir Jeroskin.\nTrgovacki brod nije opremljen za prijem civila, među kojima ima dece i jedna trudna žena. Nakon 5 sedmica i ponovljenih apela malteškim vlastima da dozvoli iskrcavanje brodolomnika, situacija na brodu je postala nepodnošljiva.\n“Iz očajanja tri migranta su pokušala smoubistvo, skakanjem u more, spaseni su, ali su i posada i migranti na izmaku snage, rekao je kapetan Jeroskin.\n“Ne možemo vise mirno cekati dok vlade ignorišu ovu dramu”, izjavio je generalni sekretar Internacionalne Komore pomorstva (ICS) Gaj Platen.\nApel državama da ispune svoje obaveze preuzete potisivanjem protokola o spasavanju na moru, uputile su u zajednickom saopstenju Visoki Komesarijat za Izbeglice i Međunarodna Organizacija za Migracije.\nSlučaj “Maersk Etiene” je treci u zadnjih nekoliko meseci, trgovackih brodova koji ostaju blokirani nakon sto spasu brodolomce iz mora.\n“Ova situacija nema veze sa pandemijom Covida19, radi se o čisto humanitarnom pitanju. Odgovornost je na ministrima vlada obalskih zemalja, oni moraju da ispune svoje obaveze u skladu sa međunarodnim pravom”, istice se u saopstenju Međunarodne Komore Pomorstva.


Počinje vanredna inspekcijska kontrola uvoznika voća i povrća - Pluton Logistics\nPočinje vanredna inspekcijska kontrola uvoznika voća i povrća\n12/04/2018 marko carinjenje, uvoz povrća, uvoz voća\nMinistarstvo poljoprivrede, šumarstva i vodoprivrede (MPŠV) saopštilo je da je izdalo nalog inspekcijskim službama da se izvrši vanredna kontrola svih uvoznika voća i povrća u cilju otklanjanja i najmanjih nepravilnosti u pogledu deklarisanja proizvoda koji se uvoze u Republiku Srbiju.\nKako se navodi, cilj Ministarstva je i da se istovremeno, kroz intenziviranje kontrola spreči bilo kakav pokušaj uznemiravanja javnosti u delu zdravstvene ispravnosti poljoprivrednih proizvoda na našem tržištu.\n– Najvažnije pitanje je u apsolutnom smislu zdravstvena ispravnost hrane u našoj zemlji i zbog toga podsećamo još jednom da se pre odobravanja svakog uvoza vrše detaljne laboratorijske kontrole koje su i u slučaju aktuelnog pitanja u vezi sa deklarisanjem paradajza pokazale da je reč o potpuno ispravnim proizvodima. Ipak, utvrđivanje odgovornosti za greške koje su načinjene u pogledu samog teksta deklaracije je predmet rada nadležnih službi MPŠV koje su u skladu sa zakonskim ovlašćenjima pokrenule postupke protiv odgovornih u procesu – navodi se u saopštenju.\nU slučaju potvrđivanja odgovornosti svi prekršioci u lancu će, u skladu sa zakonskim ovlašćenima, biti najstrože sankcionisani, dodaje se.\n← Putarina u Nemačkoj – Od 1. jula novi putevi pod naplatom\nKamioni na granicama koštaju region 800 mil EUR – Svetska banka priprema projekat za jednostavniju trgovinu na Balkanu →